**­­**

**ПЪТНА КАРТА**

**за изпълнение на Стратегия за развитие на електронното управление**

**в Република България за периода 2015 – 2020 г.**

Юли 2015

СЪДЪРЖАНИЕ

[1. Въведение 10](#_Toc434573411)

[1.1. ИЗПОЛЗВАНИ АКРОНИМИ 10](#_Toc434573412)

[1.2. ТЕХНОЛОГИЧНИ ДЕФИНИЦИИ 11](#_Toc434573413)

[1.3. ДЕФИНИЦИИ ЗА НИВА НА ЕЛЕКТРОНИЗАЦИЯ НА УСЛУГИТЕ 12](#_Toc434573414)

[2. ОБОБЩЕН АНАЛИЗ НА ПРЕДИЗВИКАТЕЛСТВАТА ПРЕД Е-УПРАВЛЕНИЕТО 12](#_Toc434573415)

[2.1. Идентификация на гражданите 12](#_Toc434573416)

[2.2. Електронизация на административните услуги 13](#_Toc434573417)

[2.3. Използваемост на електронните услуги 13](#_Toc434573418)

[2.4. Оперативна съвместимост 14](#_Toc434573419)

[3. архитектура НА ЕЛЕКТРОННОТО УПРАВЛЕНИЕ 14](#_Toc434573420)

[4. ЕтапИ ЗА РЕАЛИЗИРАНЕ НА ИНТЕРВЕНЦИИТЕ В ПЪТНАТА КАРТА 14](#_Toc434573421)

[4.1. Етап 1 – Приоритетни проекти за периода 2015-2016 15](#_Toc434573422)

[4.2. Етап 2 – Интервенции за периода 2017 - 2020 16](#_Toc434573423)

[5. ПРИОРИТЕТЕНИ ПРОЕКТИ ЗА 2015-2016 17](#_Toc434573424)

[5.1. Одит на информационно-комуникационната инфраструктура на държавната администрация за нуждите на електронното управление 22](#_Toc434573425)

[5.1.1. Описание 22](#_Toc434573426)

[5.1.2. Нормативна рамка 22](#_Toc434573427)

[5.1.3. Приоритетни дейности 22](#_Toc434573428)

[5.1.4. Бюджет и източници на финансиране 22](#_Toc434573429)

[5.1.5. Специфични индикатори за проекта 22](#_Toc434573430)

[5.1.6. Отговорни институции 23](#_Toc434573431)

[5.1.7. Предварителни условия за допустимост 23](#_Toc434573432)

[5.2. Одит на информационно-комуникационната инфраструктура на СП за нуждите на електронното управление 23](#_Toc434573433)

[5.2.1. Описание 23](#_Toc434573434)

[5.2.2. Нормативна рамка 23](#_Toc434573435)

[5.2.3. Приоритетни дейности 23](#_Toc434573436)

[5.2.4. Бюджет и източници на финансиране 24](#_Toc434573437)

[5.2.5. Специфични индикатори за проекта 24](#_Toc434573438)

[5.2.6. Отговорни институции 24](#_Toc434573439)

[5.2.7. Предварителни условия за допустимост 24](#_Toc434573440)

[5.3. Изграждане на Държавен хибриден частен облак и защитен интернет възел за публични услуги на електронното управление 24](#_Toc434573441)

[5.3.1. Описание 24](#_Toc434573442)

[5.3.2. Нормативна рамка 26](#_Toc434573443)

[5.3.3. Приоритетни дейности 26](#_Toc434573444)

[5.3.4. Бюджет и източници на финансиране 26](#_Toc434573445)

[5.3.5. Специфични индикатори за проекта 26](#_Toc434573446)

[5.3.6. Отговорни институции 26](#_Toc434573447)

[5.3.7. Предварителни условия за допустимост 26](#_Toc434573448)

[5.4. Реализиране на виртуалната частна мрежа, обхващаща сградите в СП, гарантираща надежден и сигурен обмен на информация за структурите в сектора 26](#_Toc434573449)

[5.4.1. Описание 26](#_Toc434573450)

[5.4.2. Нормативна рамка 27](#_Toc434573451)

[5.4.3. Приоритетни дейности 27](#_Toc434573452)

[5.4.4. Бюджет и източници на финансиране 27](#_Toc434573453)

[5.4.5. Специфични индикатори за проекта 27](#_Toc434573454)

[5.4.6. Отговорни институции 27](#_Toc434573455)

[5.4.7. Предварителни условия за допустимост 27](#_Toc434573456)

[5.5. Развитие на пилотната система за електронна идентификация и внедряване в продуктивен режим 27](#_Toc434573457)

[5.5.1. Описание 27](#_Toc434573458)

[5.5.2. Нормативна рамка 29](#_Toc434573459)

[5.5.3. Приоритетни дейности 29](#_Toc434573460)

[5.5.4. Бюджет и източници на финансиране 30](#_Toc434573461)

[5.5.5. Специфични индикатори за проекта 30](#_Toc434573462)

[5.5.6. Отговорни институции 30](#_Toc434573463)

[5.5.7. Предварителни условия за допустимост 30](#_Toc434573464)

[5.6. Реализиране на система за мониторинг на индикаторите за изпълнение на всички оперативни програми 30](#_Toc434573465)

[5.6.1. Описание 30](#_Toc434573466)

[5.6.2. Нормативна рамка 30](#_Toc434573467)

[5.6.3. Приоритетни дейности 30](#_Toc434573468)

[5.6.4. Бюджет и източници на финансиране 31](#_Toc434573469)

[5.6.5. Специфични индикатори за проекта 31](#_Toc434573470)

[5.6.6. Отговорни институции 31](#_Toc434573471)

[5.6.7. Предварителни условия за допустимост 31](#_Toc434573472)

[5.7. Публичен регистър за бюджетен и проектен контрол на електронното управление 31](#_Toc434573473)

[5.7.1. Описание 31](#_Toc434573474)

[5.7.2. Нормативна рамка 32](#_Toc434573475)

[5.7.3. Приоритетни дейности 32](#_Toc434573476)

[5.7.4. Бюджет и източници на финансиране 32](#_Toc434573477)

[5.7.5. Специфични индикатори за проекта 32](#_Toc434573478)

[5.7.6. Отговорни институции 32](#_Toc434573479)

[5.7.7. Предварителни условия за допустимост 32](#_Toc434573480)

[5.8. Реализиране на ЦАИС „Съдебен статус“ 32](#_Toc434573481)

[5.8.1. Описание 32](#_Toc434573482)

[5.8.2. Нормативна рамка 32](#_Toc434573483)

[5.8.3. Приоритетни дейности 33](#_Toc434573484)

[5.8.4. Бюджет и източници на финансиране 33](#_Toc434573485)

[5.8.5. Специфични индикатори за проекта 33](#_Toc434573486)

[5.8.6. Отговорни институции 33](#_Toc434573487)

[5.8.7. Предварителни условия за допустимост 33](#_Toc434573488)

[5.9. Реализиране на универсална ЦАИС „Анализ на корупционния риск“ 33](#_Toc434573489)

[5.9.1. Описание 33](#_Toc434573490)

[5.9.2. Нормативна рамка 33](#_Toc434573491)

[5.9.3. Приоритетни дейности 34](#_Toc434573492)

[5.9.4. Бюджет и източници на финансиране 34](#_Toc434573493)

[5.9.5. Специфични индикатори за проекта 34](#_Toc434573494)

[5.9.6. Отговорни институции 34](#_Toc434573495)

[5.9.7. Предварителни условия за допустимост 34](#_Toc434573496)

[5.10. Реализиране на ЦАИС "Единна входна точка" за подаване годишни финансови отчети в машинно-четим формат 34](#_Toc434573497)

[5.10.1. Описание 34](#_Toc434573498)

[5.10.2. Нормативна рамка 34](#_Toc434573499)

[5.10.3. Приоритетни дейности 35](#_Toc434573500)

[5.10.4. Бюджет и източници на финансиране 35](#_Toc434573501)

[5.10.5. Специфични индикатори за проекта 35](#_Toc434573502)

[5.10.6. Отговорни институции 35](#_Toc434573503)

[5.10.7. Предварителни условия за допустимост 35](#_Toc434573504)

[5.11. Привеждане на информационните активи на НСИ в съответствие с изискванията на Евростат и миграция към ХЧО 35](#_Toc434573505)

[5.11.1. Описание 35](#_Toc434573506)

[5.11.2. Нормативна рамка 35](#_Toc434573507)

[5.11.3. Приоритетни дейности 35](#_Toc434573508)

[5.11.4. Бюджет и източници на финансиране 35](#_Toc434573509)

[5.11.5. Специфични индикатори за проекта 35](#_Toc434573510)

[5.11.6. Отговорни институции 36](#_Toc434573511)

[5.11.7. Предварителни условия за допустимост 36](#_Toc434573512)

[5.12. Подготовка и сертифициране по информационна сигурност в съответствие със стандарт ISO/IEC 27001:2013 36](#_Toc434573513)

[5.12.1. Описание 36](#_Toc434573514)

[5.12.2. Нормативна рамка 36](#_Toc434573515)

[5.12.3. Приоритетни дейности 36](#_Toc434573516)

[5.12.4. Бюджет и източници на финансиране 36](#_Toc434573517)

[5.12.5. Специфични индикатори за проекта 36](#_Toc434573518)

[5.12.6. Отговорни институции 36](#_Toc434573519)

[5.12.7. Предварителни условия за допустимост 36](#_Toc434573520)

[5.13. Надграждане на ТР за интеграция с ИР, ЦРОЗ, ЦРЮЛНЦ, ЕВТ и платформата за обмен на данни между търговските регистри в ЕС 37](#_Toc434573521)

[5.13.1. Описание 37](#_Toc434573522)

[5.13.2. Нормативна рамка 37](#_Toc434573523)

[5.13.3. Приоритетни дейности 37](#_Toc434573524)

[5.13.4. Бюджет и източници на финансиране 37](#_Toc434573525)

[5.13.5. Специфични индикатори за проекта 37](#_Toc434573526)

[5.13.6. Отговорни институции 38](#_Toc434573527)

[5.13.7. Предварителни условия за допустимост 38](#_Toc434573528)

[5.14. Надграждане на ИР за интеграция с КР и предоставяне на допълнителни е-Услуги 38](#_Toc434573529)

[5.14.1. Описание 38](#_Toc434573530)

[5.14.2. Нормативна рамка 38](#_Toc434573531)

[5.14.3. Приоритетни дейности 38](#_Toc434573532)

[5.14.4. Бюджет и източници на финансиране 38](#_Toc434573533)

[5.14.5. Специфични индикатори за проекта 38](#_Toc434573534)

[5.14.6. Отговорни институции 38](#_Toc434573535)

[5.14.7. Предварителни условия за допустимост 38](#_Toc434573536)

[5.15. Реализиране на универсален регистър на професионално-квалифицираните лица 38](#_Toc434573537)

[5.15.1. Описание 38](#_Toc434573538)

[5.15.2. Нормативна рамка 39](#_Toc434573539)

[5.15.3. Приоритетни дейности 39](#_Toc434573540)

[5.15.4. Бюджет и източници на финансиране 39](#_Toc434573541)

[5.15.5. Специфични индикатори за проекта 39](#_Toc434573542)

[5.15.6. Отговорни институции 40](#_Toc434573543)

[5.15.7. Предварителни условия за допустимост 40](#_Toc434573544)

[5.16. Реализиране на ЦАИС "Гражданска регистрация" 40](#_Toc434573545)

[5.16.1. Описание 40](#_Toc434573546)

[5.16.2. Нормативна рамка 40](#_Toc434573547)

[5.16.3. Приоритетни дейности 40](#_Toc434573548)

[5.16.4. Бюджет и източници на финансиране 40](#_Toc434573549)

[5.16.5. Специфични индикатори за проекта 40](#_Toc434573550)

[5.16.6. Отговорни институции 41](#_Toc434573551)

[5.16.7. Предварителни условия за допустимост 41](#_Toc434573552)

[5.17. Реализиране на ЦАИС "Адресен регистър" 41](#_Toc434573553)

[5.17.1. Описание 41](#_Toc434573554)

[5.17.2. Нормативна рамка 41](#_Toc434573555)

[5.17.3. Приоритетни дейности 41](#_Toc434573556)

[5.17.4. Бюджет и източници на финансиране 41](#_Toc434573557)

[5.17.5. Специфични индикатори за проекта 42](#_Toc434573558)

[5.17.6. Отговорни институции 42](#_Toc434573559)

[5.17.7. Предварителни условия за допустимост 42](#_Toc434573560)

[5.18. Регистър "Годишни технически прегледи" и Регистър "Свидетелства за правоуправление" 42](#_Toc434573561)

[5.18.1. Описание 42](#_Toc434573562)

[5.18.2. Нормативна рамка 42](#_Toc434573563)

[5.18.3. Приоритетни дейности 42](#_Toc434573564)

[5.18.4. Бюджет и източници на финансиране 42](#_Toc434573565)

[5.18.5. Специфични индикатори за проекта 42](#_Toc434573566)

[5.18.6. Отговорни институции 43](#_Toc434573567)

[5.18.7. Предварителни условия за допустимост 43](#_Toc434573568)

[5.19. Регистър на запорите (ЧСИ / ДСИ) 43](#_Toc434573569)

[5.19.1. Описание 43](#_Toc434573570)

[5.19.2. Нормативна рамка 43](#_Toc434573571)

[5.19.3. Приоритетни дейности 43](#_Toc434573572)

[5.19.4. Бюджет и източници на финансиране 43](#_Toc434573573)

[5.19.5. Специфични индикатори за проекта 43](#_Toc434573574)

[5.19.6. Отговорни институции 43](#_Toc434573575)

[5.19.7. Предварителни условия за допустимост 44](#_Toc434573576)

[5.20. Регистър на пълномощните (Нотариална камара) 44](#_Toc434573577)

[5.20.1. Описание 44](#_Toc434573578)

[5.20.2. Нормативна рамка 44](#_Toc434573579)

[5.20.3. Приоритетни дейности 44](#_Toc434573580)

[5.20.4. Бюджет и източници на финансиране 44](#_Toc434573581)

[5.20.5. Специфични индикатори за проекта 44](#_Toc434573582)

[5.20.6. Отговорни институции 44](#_Toc434573583)

[5.20.7. Предварителни условия за допустимост 44](#_Toc434573584)

[5.21. Административно-наказателна дейност 45](#_Toc434573585)

[5.21.1. Описание 45](#_Toc434573586)

[5.21.2. Нормативна рамка 45](#_Toc434573587)

[5.21.3. Приоритетни дейности 45](#_Toc434573588)

[5.21.4. Бюджет и източници на финансиране 45](#_Toc434573589)

[5.21.5. Специфични индикатори за проекта 45](#_Toc434573590)

[5.21.6. Отговорни институции 45](#_Toc434573591)

[5.21.7. Предварителни условия за допустимост 45](#_Toc434573592)

[5.22. Централизиран регистър на МПС и интеграция в реално време с EUCaris 45](#_Toc434573593)

[5.22.1. Описание 45](#_Toc434573594)

[5.22.2. Нормативна рамка 46](#_Toc434573595)

[5.22.3. Приоритетни дейности 46](#_Toc434573596)

[5.22.4. Бюджет и източници на финансиране 46](#_Toc434573597)

[5.22.5. Специфични индикатори за проекта 46](#_Toc434573598)

[5.22.6. Отговорни институции 46](#_Toc434573599)

[5.22.7. Предварителни условия за допустимост 46](#_Toc434573600)

[5.23. Реализиране на ЦАИС "Електронни обществени поръчки" 46](#_Toc434573601)

[5.23.1. Описание 46](#_Toc434573602)

[5.23.2. Нормативна рамка 47](#_Toc434573603)

[5.23.3. Приоритетни дейности 47](#_Toc434573604)

[5.23.4. Бюджет и източници на финансиране 47](#_Toc434573605)

[5.23.5. Специфични индикатори за проекта 47](#_Toc434573606)

[5.23.6. Отговорни институции 47](#_Toc434573607)

[5.23.7. Предварителни условия за допустимост 47](#_Toc434573608)

[5.24. Реализиране на НЗИС - Етап 1 47](#_Toc434573609)

[5.24.1. Описание 47](#_Toc434573610)

[5.24.2. Нормативна рамка 48](#_Toc434573611)

[5.24.3. Приоритетни дейности 48](#_Toc434573612)

[5.24.4. Бюджет и източници на финансиране 48](#_Toc434573613)

[5.24.5. Специфични индикатори за проекта 48](#_Toc434573614)

[5.24.6. Отговорни институции 48](#_Toc434573615)

[5.24.7. Предварителни условия за допустимост 48](#_Toc434573616)

[5.25. Надграждане на основните системи на НАП за предоставяне на данни и услуги към външни системи 49](#_Toc434573617)

[5.25.1. Описание 49](#_Toc434573618)

[5.25.2. Нормативна рамка 49](#_Toc434573619)

[5.25.3. Приоритетни дейности 49](#_Toc434573620)

[5.25.4. Бюджет и източници на финансиране 49](#_Toc434573621)

[5.25.5. Специфични индикатори за проекта 49](#_Toc434573622)

[5.25.6. Отговорни институции 49](#_Toc434573623)

[5.25.7. Предварителни условия за допустимост 49](#_Toc434573624)

[5.26. Надграждане на основните системи на АМ за предоставяне на данни и услуги към външни системи 50](#_Toc434573625)

[5.26.1. Описание 50](#_Toc434573626)

[5.26.2. Нормативна рамка 50](#_Toc434573627)

[5.26.3. Приоритетни дейности 50](#_Toc434573628)

[5.26.4. Бюджет и източници на финансиране 50](#_Toc434573629)

[5.26.5. Специфични индикатори за проекта 50](#_Toc434573630)

[5.26.6. Отговорни институции 50](#_Toc434573631)

[5.26.7. Предварителни условия за допустимост 50](#_Toc434573632)

[5.27. Национален портал за гео-пространствени данни (INSPIRE) 50](#_Toc434573633)

[5.27.1. Описание 50](#_Toc434573634)

[5.27.2. Нормативна рамка 51](#_Toc434573635)

[5.27.3. Приоритетни дейности 51](#_Toc434573636)

[5.27.4. Бюджет и източници на финансиране 51](#_Toc434573637)

[5.27.5. Специфични индикатори за проекта 51](#_Toc434573638)

[5.27.6. Отговорни институции 51](#_Toc434573639)

[5.27.7. Предварителни условия за допустимост 51](#_Toc434573640)

[5.28. Развитие на регистър на информационните ресурси с потребителски портал за администрациите 51](#_Toc434573641)

[5.28.1. Описание 51](#_Toc434573642)

[5.28.2. Нормативна рамка 52](#_Toc434573643)

[5.28.3. Приоритетни дейности 52](#_Toc434573644)

[5.28.4. Бюджет и източници на финансиране 52](#_Toc434573645)

[5.28.5. Отговорни институции 52](#_Toc434573646)

[5.28.6. Предварителни условия за допустимост 52](#_Toc434573647)

[5.29. Портал за споделени ресурси за разработка на софтуерни системи за електронно управление 52](#_Toc434573648)

[5.29.1. Описание 52](#_Toc434573649)

[5.29.2. Нормативна рамка 53](#_Toc434573650)

[5.29.3. Приоритетни дейности 53](#_Toc434573651)

[5.29.4. Бюджет и източници на финансиране 53](#_Toc434573652)

[5.29.5. Отговорни институции 53](#_Toc434573653)

[5.29.6. Предварителни условия за допустимост 54](#_Toc434573654)

[6. Интервенции ЗА ПЕРИОДА 2016-2020 55](#_Toc434573655)

[1. разработка на нови и/или надграждане функционалността на съществуващи информационни системи или регистри 60](#_Toc434573656)

[1.1. ОТВОРЕНИ ДАННИ 60](#_Toc434573657)

[1.2. ИНТЕГРАЦИЯ МЕЖДУ СИСТЕМИТЕ НА АДМИНИСТРАЦИИТЕ И ДОСТАВЧИЦИТЕ НА ОБЩЕСТВЕНИ УСЛУГИ 60](#_Toc434573658)

[1.3. СИСТЕМНА АРХИТЕКТУРА 61](#_Toc434573659)

[1.4. АВТОРСКИ ПРАВА И ОТВОРЕН КОД 61](#_Toc434573660)

[1.5. КАЧЕСТВО И СИГУРНОСТ НА ПРОГРАМНИЯ ПРОДУКТ 62](#_Toc434573661)

[1.6. ЕЛЕКТРОНИЗИРАНЕ НА АДМИНИСТРАТИВНИ УСЛУГИ ЗА ГРАЖДАНИТЕ И БИЗНЕСА 62](#_Toc434573662)

# Въведение

Настоящият документ представлява Пътна карта, която включва мерките и дейностите за изпълнение на стратегическите цели, заложени в Стратегията за развитие на електронно управление в Република България за периода 2014 – 2020 г., както и отговорните институции и необходимия за това финансов ресурс.

За да се постигнат целите в Стратегията за електронно управление в Република България за периода 2014 – 2020 г. е направен преглед и анализ в следните ключови области:

* съществуващата на ниво ЕС и Република България **нормативната уредба**, регулираща развитието на електронното управление, респективно правителство;
* съществуващите на ниво ЕС и Република България **стратегически документи**, които представляват стратегическата рамка за развитието на електронното управление;
* текущо реализирана **архитектура** на електронното управление в Република България;
* проекти, които текущо се реализират или са планирани за реализация в тази област.

На основа на този преглед бе направен първоначален анализ на техническите възможности и характеристики на текущата реализация, за да може да се прецени готовността за бъдещи реализации. По този начин беше определено нивото на съответствие на редица планирани или реализирани инициативи, както от гледна точка задълженията, произтичащи от членството ни в ЕС, така и във връзка с целевото технологично развитие.

## ИЗПОЛЗВАНИ АКРОНИМИ

| **Акроним** | **Описание** |
| --- | --- |
| **АИС** | Автоматизирана информационна система |
| **АМС** | Администрация на Министерския съвет |
| **АОП** | Агенция за обществени поръчки |
| **АПК** | Административнопроцесуален кодекс |
| **БУЛСТАТ** | Регистър Булстат |
| **ВРБ** | Второстепенни разпоредители с бюджет |
| **ВСС** | Висш съдебен съвет |
| **ГПК** | Граждански процесуален кодекс |
| **ДБ** | Държавен бюджет |
| **ЕИСПП** | Единна информационна система за противодействие на престъпността |
| **ЕИСС** | Единна информационна система на съдилищата |
| **ЕК** | Европейска комисия |
| **ЕСМИС** | Изпълнителна агенция „Електронни съобщителни мрежи и информационни системи” |
| **ЕУ** | Електронно управление |
| **ЗЕДЕП** | Закон за електронния документ и електронния подпис |
| **ЗЕУ** | Закон за електронното управление |
| **ЗСВ** | Закон за съдебната власт |
| **ИТ** | Информационни технологии |
| **КАО** | Комплексно административно обслужване |
| **МВР** | Министерство на вътрешните работи |
| **МЗ** | Министерство на здравеопазването |
| **МЗХ** | Министерство на земеделието и храните |
| **МИЕ** | Министерство на икономиката и енергетиката |
| **МОН** | Министерство на образованието и науката |
| **МП** | Министерство на правосъдието |
| **МТИТС** | Министерство на транспорта, информационните технологии и съобщенията |
| **МТСП** | Министерство на труда и социалната политика |
| **МФ** | Министерство на финансите |
| **НОИОСИС** | Наредба за общите изисквания за оперативна съвместимост и информационна сигурност |
| **НПК** | Наказателно-процесуален кодекс |
| **ОПДУ** | Оперативна програма „Добро управление“ |
| **РБ** | Република България |
| **СП** | Сектор „Правосъдие“ |
| **ТР** | Търговски регистър |
| **УИС-2** | Унифицирана информационна система на Прокуратурата на Република България |
| **УПМП** | Устройствен правилник на Министерство на правосъдието |
| **ХЧО** | Хибриден частен облак |
| **ЦАИС** | Централизирана автоматизирана информационна система |
| **ЦППКОП** | Център за превенция и противодействие на корупцията и организираната престъпност |
| **ЦРЮЛНЦОПД** | Централен регистър на юридическите лица с нестопанска цел в обществено полезна дейност |
| **ЮЛНЦ** | Юридически лица с нестопанска цел |

## ТЕХНОЛОГИЧНИ ДЕФИНИЦИИ

| **Термин** | **Описание** |
| --- | --- |
| **Виртуална комуникационна инфраструктура** | Инфраструктура, която на база съществуваща физическа свързаност, предоставена от ИА „ЕСМИС“, предоставя възможност за изграждане на отделни и защитени виртуални мрежи за всяка една от структурите в сектора, при гарантиране на сигурен и защитен обмен на информация в тях. |
| **Държавен хибриден частен облак** | Централизирана на ниво държава информационна инфраструктура (сървъри, средства за съхранение на информация, комуникационно оборудване, съпътстващо оборудване, разпределени в няколко локации, в помещения отговарящи на критериите за изграждане на защитени центрове за данни), която предоставя физически и виртуални ресурси за ползване и администриране от секторите и структурите, които имат достъп до тях, в зависимост от нуждите им, при гарантиране на високо ниво на сигурност, надеждност, изолация на отделните ползватели и невъзможност от намеса в работоспособността на информационните им системи или неоторизиран достъп до информационните им ресурси. Изолацията на ресурсите и мрежите на отделните секторни ползватели (е-Общини, е-Правосъдие, е-Здравеопазване, е-Полиция) се гарантира с подходящи мерки на логическо ниво (формиране на отделни клъстери, виртуални информационни центрове и мрежи) и физическо ниво (клетки и шкафове с контрол на достъпа). |
| **Софтуер с отворен код** | Компютърна програма, която се разпространява при условия, които осигуряват безплатен достъп до програмния код и позволяват:   * Използването на програмата и производните на нея компютърни програми, без ограничения в целта; * Промени в програмния код и адаптирането на компютърната програма за нуждите на нейните ползватели; * Разпространението на производните компютърни програми, при същите условия.   Списък на стандартни лицензионни споразумения, които предоставят тези възможности, може да бъде намерен на: <http://opensource.org/licenses> |
| **Машинно-четим формат** | Формат на данни, който е структуриран по начин, по който, без да се преобразува в друг формат, позволява софтуерни приложения да идентифицират, разпознават и извличат специфични данни, включително отделни факти и тяхната вътрешна структура. |
| **Отворен формат** | Означава формат на данни, който не налага употребата на специфична платформа или специфичен софтуер за повторната употреба на съдържанието и е предоставен на обществеността без ограничения, които биха възпрепятствали повторното използване на информация. |
| **Метаданни** | Данни, описващи структурата на информацията, предмет на повторно използване. |
| **Официален отворен стандарт** | Стандарт, който е установен в писмена форма и описва спецификациите за изискванията как да се осигури софтуерна оперативна съвместимост. |
| **Система за контрол на версиите** | Технология, с която се създава специално място, наречено “хранилище”, където е възможно да се следят и описват промените по дадено съдържание (текст, програмен код, двоични файлове). Една система за контрол на версиите трябва да може:   * Да съхранява пълна история кой, какво и кога е променил по съдържанието в хранилището, както и защо се прави промяната; * Да позволява преглеждане разликите между всеки две съхранени версии в хранилището; * Да позволява при необходимост съдържанието в хранилището да може да се върне към предишна съхранена версия; * Да позволява наличието на множество копия на хранилището и синхронизация между тях. * Цялата информация, налична в системата за контрол на версиите за главното копие на хранилището, прието за оригинален и централен източник на съдържанието, трябва да може да бъде достъпна публично, онлайн, в реално време. |
| **Първичен регистър** | Регистър, който се поддържа от първичен администратор на данни - административен орган, който по силата на закон събира или създава данни за субекти (граждани или организации) или обекти (движими и недвижими) за първи път, и изменя или заличава тези данни. Например Търговския регистър е Първичен регистър за юридическите лица със стопанска цел, Имотния регистър е Първичен регистър за недвижима собственост. |

## ДЕФИНИЦИИ ЗА НИВА НА ЕЛЕКТРОНИЗАЦИЯ НА УСЛУГИТЕ

| **Термин** | **Описание** |
| --- | --- |
| **Ниво 0** | Услугите не са електронизирани и няма представена онлайн информация за начини и места на заявяване, срокове и такси. |
| **Ниво 1** | Информация: предоставяне на онлайн информация за административни услуги – начини и места на заявяване на услугите, срокове и такси. |
| **Ниво 2** | Едностранна комуникация: информация съгласно дефиницията за Ниво 1 и предоставяне на онлайн достъп до шаблони на електронни формуляри. |
| **Ниво 3** | Двустранна комуникация: заявяване и получаване на услуги изцяло по електронен път, включително електронно подаване на данни и документи и/или електронна обработка на формуляри (електронни форми) и електронна персонална идентификация на потребителите. |
| **Ниво 4** | Извършване на сделки и/или трансакции по услуги от Ниво 3 включващи онлайн разплащане и доставка. |

# ОБОБЩЕН АНАЛИЗ НА ПРЕДИЗВИКАТЕЛСТВАТА ПРЕД Е-УПРАВЛЕНИЕТО

Обобщеният анализ на предизвикателствата пред реализирането на ефективно работещо електронно управление е базиран на множество статистики от подсистемите на Административния регистър поддържан в АМС, доклади за реализирани проекти за е-Управление, преглед на нормативната уредба и т.н.

В следващите секции са представени основните предизвикателства, които следва да бъдат преодолени в съществена степен, още на Етап 1 от реализацията на настоящата пътна карта.

## Идентификация на гражданите

* Няма реализирана национална схема за е-Идентификация за сигурно и удобно използване на административни услуги по електронен път. Има реализиран пилотен проект за национална система за е-Идентификация, който успешно е демонстрирал предимствата и възможностите за реализация на национална система, но липсва приета национална законова уредба. Разработен е проект на закон за електронна идентификация, който се намира в Народното събрание;
* Всяка отделна администрация или държавен орган, които предоставят електронни услуги, въвеждат собствена система/схема за е-идентификация, с различна степен на сигурност и нормативна регламентация;
* Няма възможност за електронно овластяване между гражданите за заявяване или получаване на електронни услуги;
* При някои от реализираните услуги се използва Квалифициран електронен подпис (КЕП) като средство за сигурна идентификация, което противоречи на Регламент ЕС 910 / 2014, поради наличието на лични данни (ЕГН) в атрибутите на КЕП в явен вид.

## Електронизация на административните услуги

* Електронизират се отделни първични услуги и липсват инициативи за разработване на комплексни административни услуги съобразени с „Епизодите от живота“ и „Събитията в бизнеса“;
* Проектите за електронизиране на услуги рядко съдържат структуриран анализ и критерии за подбор на приоритетни услуги, очакваните ползи и ефекти за гражданите и бизнеса. В много случаи са електронизирани услуги, които се предоставят много рядко, което обезсмисля инвестициите;
* Над 63% от транзакциите по предоставяне на административни услуги са за издаване на удостоверения, чиито краен ползвател не са гражданите и бизнеса, а други администрации и държавни органи;
* Електронизират се удостоверителни услуги за гражданите и бизнеса, които би следвало да се трансформират във вътрешно-административни услуги, достъпни за другите администрации, с оглед въвеждането на Комплексно административно обслужване и основния принцип на електронното управление за еднократно събиране на данни и многократното им използване залегнал в Закона за електронното управление.

## Използваемост на електронните услуги

Използваемостта на електронните административни услуги има няколко аспекта, които са подценявани системно при реализацията на проекти:

* Липса на конкретни изисквания за следване на международни стандарти и добри практики за използваемост и достъпност на потребителските интерфейси;
* Сложен, често офлайн процес за регистрация на потребители и заявяване на достъп до електронни административни услуги;
* Ограничения при използваните от потребителите интернет браузъри, операционни системи и устройства;
* Неоптимизирани процеси по заявяване на услугите, изискващи многократното въвеждане на информация, която вече е налична в съответната или в друга администрация, включително слабо използване на национални и секторни класификатори и номенклатури;
* Невъзможност за заплащане на услугите с банкови карти, невъзможност за препращане на издадените документи по служебен път или получаване по пощата.

## Оперативна съвместимост

Всички досегашни инициативи и проекти за осигуряване на оперативна съвместимост между информационните системи и регистрите са базирани на прилагането на централизирани технологични средства, но се сблъскват с няколко типични проблема, чието решаване е било извън обхвата на конкретните проекти за свързване на системите, както и извън възможностите на изпълнителите:

* Ограничения наложени в нормативната уредба (специални закони, наредби към тях и пр.), които противоречат на Закона за електронно управление, но съответните държавни органи прилагат;
* Ограничения в системните и приложните архитектури на информационните системи, които не са замислени и проектирани за предоставяне на автоматизирани услуги и информация по електронен път към външни системи. Ограниченията са свързани с недостатъчната мащабируемост и производителност, невъзможността да се осигури сигурност и контролиран достъп, а често и технологична невъзможност да се предоставят онлайн интерфейси за външно ползване поради използването на морално остарели развойни технологии;
* Липса на структурирана информация на държавно ниво, която да послужи за анализ и приоритизиране при автоматизацията и интеграцията на системите, на база взаимозависимостите на системите и предоставяните чрез тях услуги;
* Липсват реализирани механизми за удостоверяването на точното време на заявяване и получаване на електронни административни услуги, за да се осигури противопоставимост.

# архитектура НА ЕЛЕКТРОННОТО УПРАВЛЕНИЕ

Бъдещата архитектура на електронното управление ще бъде изградена на принципите на архитектурите, ориентирани към услуги (SOA) и ще се основава на използване на отворени технологии и общоприети стандарти.

Заинтересованите страни ще могат сами да разработват своите процеси и услуги и да определят формáта на събираните данни, като спазват общи рамки за дизайн и технологии, и принципите, заложени в Стратегията за развитие на електронното управление в Република България.

# ЕтапИ ЗА РЕАЛИЗИРАНЕ НА ИНТЕРВЕНЦИИТЕ В ПЪТНАТА КАРТА

Развитието на архитектурата на електронно управление на Република България се осъществява поетапно, като всеки следващ етап надгражда и доразвива постигнатото в предходния етап. По този начин се осигурява приемственост, управляемост и стабилност на системите на електронното управление.

Пътната карта покрива период от шест години (2014 – 2020), в който са разграничени два логически етапа. Всеки от двата етапа има ясно дефинирани крайни цели/резултати. Съответните цели на етапите са описани по-долу:

## Етап 1 – Приоритетни проекти за периода 2015-2016

Първият етап включва реализирането на приоритетни краткосрочни проекти в периода 2015 – 2016 г., с които ще бъдат адресирани предизвикателствата описани в [Секция 2](#_ОБОБЩЕН_АНАЛИЗ_НА) от настоящата пътна карта.

Подборът на приоритетните проекти и дефинирането на обхвата им са извършени по определена логика – подбрани са проекти, които отговарят на един или повече от следните критерии:

* Предвиждат инвентаризация и одит на наличната техническа инфраструктура и информационни ресурси;
* Предвиждат изграждането на централизирана споделена инфраструктура и информационни ресурси, които да обслужват текущи проекти (в процес на изпълнение) и приоритетните проекти, предвидени в пътната карта, и за които няма предвидено закупуване на хардуер и системен софтуер;
* Предвиждат централизация на децентрализирани първични регистри или надграждане на съществуващи централизирани регистри, за изпълнение на предварителните условия за допустимост на проекти (съгласно Приложени №1 от настоящата пътна карта);
* Предвиждат изпълнението на нормативно определени ангажименти за изграждане на нови регистри, информационни системи и/или осигуряване на оперативна съвместимост с платформи на ЕС;
* Предвиждат надграждането на съществуващи информационни системи на администрациите, които предоставят най-големия обем (като трансакции) административни услуги (МП, АВ, ГРАО, НАП, АМ, АОП, МВР)л

Основните очаквани резултати от реализацията на този етап включват:

* Инвентаризация и анализ на наличната ИКТ инфраструктура и информационни ресурси в държавната администрация;
* Реализиране на единна национална схема за електронна идентификация, чрез която да се осигури унифициран и сигурен механизъм за идентифициране на физическите лица при заявяване и получаване на електронни услуги;
* Реализиране на Държавен Хибриден Частен Облак за постигане на икономии от мащаба, стандартизиране на процесите по провизиране на ресурси, управление на капацитета, подобряване на техническата поддръжка и улесняване на интеграцията между информационните системи на администрациите;
* Надграждане на ключовите първични регистри за трансформиране на най-често използваните удостоверителни услуги във вътрешноадминистративни такива, и реализиране на системна архитектура базирана на уеб-услуги (Web Services), позволяваща предоставяне на данни, факти и обстоятелства в реално време на други администрации и премахване на необходимостта от издаване на удостоверения, както на хартиен носител, така и в електронен вид;
* Реализиране на автоматизирани онлайн интерфейси за отворени данни, които да бъдат достъпни публично, в машинно-четим вид, на националния портал за отворени данни opendata.government.bg
* Надграждане на ключовите портали, предоставящи най-често използваните електронни услуги:
  + за интеграция с националната схема за електронна идентификация;
  + за подобряване на използваемостта (UX/UI) на порталите чрез опростяване на структурата и процесите, спазване на международни стандарти и добри практики за използваемост и достъпност и разширяване на съвместимостта с най-популярните интернет-браузъри и мобилни устройства.

## Етап 2 – Интервенции за периода 2017 - 2020

Следващият етап трябва да бъде реализиран в срок до края на 2020 г. Неговата основна цел е да подпомогне вземане на окончателни решения, свързани с пилотни проекти, които могат да бъдат първостепенни фактори за успешното развитие на електронното управление, като модел на управление, референтен архитектурен и технологичен модел, реализиране на електронни услуги, принципи и стандарти за технология и др. В този етап е важно да се определят и наложат единни правила за управление при реализацията на Пътната карта, съответно следването на Стратегията за електронно управление и концептуалната архитектура за осигуряване на съгласуваност в по-широк мащаб. Успоредно с изпълнението на основните дейности, изброени по-горе, ще се ускори прилагането и институционализирането на бизнес процесите и организационните механизми, позволяващи постигането на съгласувано качество на проектите, свързани с електронното управление на национално ниво, което е важна цел на този етап. По този начин се осигурява съгласуваност и ефективност при осъществяването на дейностите и мерките, заложени в пътната карта. През разглеждания етап ще се формират подходящи екипи на база административен и експертен капацитет за изпълнение на планираните проектни инициативи.

Основните резултати, които се очаква да бъдат постигнати на този етап са:

* Реализиране на пилотни **комплексни ЕАУ** върху продукционната среда;
* Участниците в процесите на електронното управление да използват изцяло услугите на **електронната идентификация и електронна авторизация**;
* Стартиране на работа по присъединяване на електронното управление на Република България към **инициативата за транс-гранична електронна идентификация**;
* **Процесите на е-Управление да бъдат автоматизирани**, което е важна предпоставка за безпроблемното функциониране на електронното управление;
* Прилагане на мерки за постигане на минимално ниво на киберсигурност.

# ПРИОРИТЕТЕНИ ПРОЕКТИ ЗА 2015-2016

Приоритетните проекти за 2015-2016 са обобщени в таблицата по-долу, а в следващата секция на документа е представена по-детайлна информация за всеки от тях.

Тъй като се предвижда основната част от проектите да бъдат финансирани по ОП „Добро управление“, проектите следва да допринасят за постигане на индикаторите по ОПДУ. По-долу е представена разшифровка на основни индикатори по програмата, които ще бъдат подкрепени при успешна реализация на проектите:

* **(О1-6)** Проекти за развитие на държавен ХЧО
* **(О1-7)** Брой подкрепени регистри
* **(О1-8)** Подкрепени електронни услуги за предоставянето им в транзакционен режим
* **(О1-9)** Брой проекти за развитие на секторните системи на е- управление (е-обществени поръчки, е-здравеопазване, е-митници, е-архивиране, е-осигуряване и др.
* (O3-5) Брой институции, на които е извършен одит на ИТ и комуникационната инфраструктура
* **(О3-6)** Брой подкрепени електронни услуги на съдебната власт

| **№** | **Име** | **Приоритет** | **Начало** | **Край** | **Бюджет**  **(BGN с ДДС)** | **Изтгочник** | **Ос** | **Отговорни институции** | **О1-6** | **О1-7** | **О1-8** | **О1-9** | **О3-6** |
| --- | --- | --- | --- | --- | --- | --- | --- | --- | --- | --- | --- | --- | --- |
|  | Инвентаризация (одит) на информационно-комуникационната инфраструктура на държавната администрация за нуждите на електронното управление | Анализи | 2015 | 2016 | 2 025 140 | ОПДУ | 1 | ЕСМИС |  | **1** |  |  |  |
|  | Инвентаризация (одит) на информационно-комуникационната инфраструктура на СП за нуждите на електронното управление | Анализи | 2015 | 2017 | 938 692 | ОПДУ | 3 | МП |  |  |  |  |  |
|  | Изграждане на Държавен хибриден частен облак и защитен интернет възел за публични услуги на електронното управление | Инфраструктура | 2015 | 2017 | 23 842 556 | ОПДУ | 1 | ЕСМИС | **1** |  |  |  |  |
|  | Реализиране на виртуалната частна мрежа, обхващаща сградите в СП, гарантираща надежден и сигурен обмен на информация за структурите в сектора | Инфраструктура | 2015 | 2016 | 4 976 000 | ОПДУ | 3 | МП |  |  |  |  | **1** |
|  | Развитие на пилотната система за електронна идентификация и внедряване в продуктивен режим | е-Идентификация | 2015 | 2016 | 19 800 000 | ОПДУ  ФВС-МВР | 1 | МВР |  | **5** | **3** |  |  |
|  | Реализиране на система за мониторинг на индикаторите за изпъление на всички оперативни програми | Контрол на изпълнението | 2015 | 2016 | 751 005 | ОПДУ | 2 | НСИ |  |  |  |  |  |
|  | Публичен регистър за бюджетен и проектен контрол на електронното управление | Контрол на изпълнението | 2016 | 2017 | 600 000 | ОПДУ | 1 | АМС |  | **1** |  |  |  |
|  | Реализиране на ЦАИС „Съдебен статус“ | Първични регистри | 2015 | 2016 | 1 400 000 | ОПДУ | 3 | МП |  | **1** |  |  | **1** |
|  | Реализиране на универсална ЦАИС „Анализ на корупционния риск“ | Първични регистри | 2015 | 2016 | 1 000 000 | ОПДУ | 1 | МП |  |  |  | **3** |  |
|  | Реализиране на ЦАИС "Единна входна точка" за подаване годишни финансови отчети и статистика в машинно-четим формат и интеграция с НАП, НСИ, АВ (ТР) | Първични регистри | 2015 | 2016 | 752 000 | ОПДУ | 1 | НСИ |  | **1** | **3** |  |  |
|  | Привеждане на информационните активи на НСИ в съответствие с изискванията на Евростат и миграция към ХЧО | е-Статистика | 2015 | 2016 | 1 598 000 | ОПДУ | 1 | НСИ | **1** |  |  |  |  |
|  | Подготовка и сертифициране по информационна сигурност в съответствие със стандарт ISO/IEC 27001:2013 | е-Статистика | 2015 | 2016 | 319 000 | ОПДУ | 1 | НСИ |  |  |  | **1** |  |
|  | Надграждане на ТР за интеграция с ИР, ЦРОЗ, ЦРЮЛНЦ, ЕВТ и платформата за обмен на данни между търговските регистри в ЕС | Първични регистри | 2015 | 2016 | 950 000 | ОПДУ | 1 | АВ |  | **4** | **10** |  |  |
|  | Надграждане на ИР за интеграция с КР и предоставяне на допълнителни е-Услуги | Първични регистри | 2015 | 2016 | 1 500 000 | ОПДУ | 1 | АВ |  | **2** | **8** |  |  |
|  | Реализиране на универсален регистър на професионално-квалифицираните лица | Първични регистри | 2016 | 2017 | 1 000 000 | ОПДУ | 1 | АВ |  | **12** | **36** |  |  |
|  | Реализиране на ЦАИС "Гражданска регистрация" | Първични регистри | 2015 | 2016 | 1 600 000 | ОПДУ | 1 | АМС  МРРБ |  | **3** | **5** |  |  |
|  | Реализиране на ЦАИС "Адресен регистър" | Първични регистри | 2015 | 2016 | 450 000 | ОПДУ | 1 | АМС  МРРБ |  | **1** |  |  |  |
|  | Регистър "Годишни технически прегледи" и Регистър "Изпити за правопуправление" | Първични регистри | 2016 | 2017 | 1 000 000 | ОПДУ | 1 | МТИТС  ИА АА, МВР |  | **2** |  |  |  |
|  | Национален регистър на запорите (е-Запори) | Първични регистри | 2016 | 2017 | 450 000 | ОПДУ | 1 | МП  Камара на частните съдебни изпълнители |  | **1** |  |  |  |
|  | Национален регистър на пълномощните | Първични регистри | 2016 | 2017 | 660 000 | ОПДУ | 1 | МП |  | **1** |  |  |  |
|  | Регистър за "Административно-наказателна дейност" | Първични регистри | 2016 | 2016 | 350 000 | ОПДУ | 1 | АМС |  | **1** |  |  |  |
|  | Централизиран регистър на МПС и интеграция в реално време с EUCaris, ГФ, ИААА, НАП (МДТ) | Първични регистри | 2016 | 2017 | 3 200 000 | ОПДУ | 1 | МВР |  | **1** |  |  |  |
|  | Реализиране на ЦАИС "Електронни обществени поръчки" | е-Обществени поръчки | 2016 | 2017 | 6 000 000 | ОПДУ | 1 | АОП |  | **1** |  | **1** |  |
|  | Реализиране на НЗИС - Етап 1 | е-Здравеопазване | 2015 | 2016 | 6 000 000 | ОПДУ | 1 | МЗ |  | **20** |  | **1** |  |
|  | Надграждане на основните системи на НАП за предоставяне на данни и услуги към външни системи | е-Данъци | 2015 | 2016 | 3 000 000 | ОПДУ | 1 | НАП |  | **2** |  | **1** |  |
|  | Надграждане на основните системи на АМ за предоставяне на данни и услуги към външни системи | е-Митници | 2015 | 2016 | 3 000 000 | ОПДУ | 1 | АМ |  | **2** |  | **1** |  |
|  | Национален портал за гео-пространствени данни (INSPIRE) | Отворени данни | 2016 | 2016 | 2 000 000 | ОПДУ | 1 | ЕСМИС |  |  |  | **1** |  |
|  | Развитие на регистър на информационните ресурси с потребителски портал за администрациите | е-Управление | 2016 | 2017 | 200 000 | ОПДУ | 1 | ЕСМИС |  | **1** |  |  |  |
|  | Портал за споделени ресурси за разработка на софтуерни системи за електронно управление | е-Управление | 2016 | 2017 | 100 000 | ОПДУ | 1 | АМС |  |  | **1** |  |  |
| **ОБЩО\*** | | | | | **89 462 393** |  | | | **2** | **63** | **66** | **9** | **2** |
| **\*Предвидените средства за финансиране по ОПДУ са на обща стойност 85 462 393 лева с ДДС**  **\*Предвидените средства за финансиране по ФВС-МВР са на обща стойност и 4 000 000 лева с ДДС** | | | | | | | | **Цели 2018** | **0** | **20** | **150** | **0** | **1** |
| **Цели 2020** | **4** | **100** | **850** | **15** | **5** |

## Одит на информационно-комуникационната инфраструктура на държавната администрация за нуждите на електронното управление

### Описание

Наличната информация в Системата за самооценка на административното обслужване (ССАО) е недостатъчно детайлна и структурирана, за да се планират средносрочните и дългосрочните бъдещи нужди от капацитет, мерки за осигуряване на информационна сигурност и надеждното комуникационно обезпечаване на администрациите.

Проектът предвижда инвентаризация и одит на информационно-комуникационната инфраструктура и наличните информационни ресурси за по-ефективно средносрочно и дългосрочно планиране на инвестициите в инфраструктура и управление на капацитета на Държавния Хибриден Частен Облак.

### Нормативна рамка

Законопроектът за изменение и допълнение на Закона за електронното управление от 2015 г. предвижда създаване на механизми за отчетност и контрол на информационните ресурси в държавната администрация, включително регистър за информационните ресурси.

### Приоритетни дейности

В процеса на одита ще бъде събрана в структуриран вид подробна информация за:

* Наличните технически помещения, в които са разположени ИКТ активи и тяхната обезпеченост по отношение на физическа сигурност, резервно и аварийно електрозахранване, климатизация, безопасност и пр.;
* Наличните ИКТ активи – компютри и периферия, сървъри, системи за съхранение на и архивиране на данни, комуникационно оборудване и пр.;
* Наличните информационни масиви – системен и приложен софтуер, информационни системи, бази данни и пр.;
* Наличния квалифициран персонал за опериране, управление и поддръжка на информационните ресурси;
* Наличните договори за външни услуги за техническа поддръжка, комуникационна свързаност, разработка и/или внедряване на информационни системи и др.

На база на събраната информация ще бъдат изготвени следните анализи:

* Оценка на наличния и използвания капацитет на инфраструктурата;
* Оценка на осигуряването с адекватна техническа поддържка на информационните ресурси;
* Оценка на експлоатационните разходи за информационните ресурси;
* Оценка на рисковете за инфраструктурата и информационните ресурси;

Ще бъде изграден и регистър на информационните ресурси, в който да бъде вписана събраната информация.

### Бюджет и източници на финансиране

Източникът на финансиране е ОП „Добро управление“, ос 1.

Индикативен бюджет: 2 025 140 BGN

### Специфични индикатори за проекта

* Брой инвентаризирани администрации
* Брой инвентаризирани локации
* Брой описани информационни ресурси

### Отговорни институции

Отговорната институция за изпълнение на проекта е ИА “ЕСМИС“.

### Предварителни условия за допустимост

Прилагат се общите предварителни условия за допустимост, съгласно Приложение № 1 от Пътната карта.

## Одит на информационно-комуникационната инфраструктура на СП за нуждите на електронното управление

### Описание

Информацията в МП и ВСС за наличната информационно-комуникационна инфраструктура в съдебната система е недостатъчно детайлна и структурирана, за да се планират бъдещите нужди от капацитет, мерки за осигуряване на информационна сигурност и надеждното комуникационно обезпечаване на органите в сектор правосъдие.

Проектът предвижда инвентаризация и одит на информационно-комуникационната инфраструктура и наличните информационни ресурси за по-ефективно средносрочно и дългосрочно планиране на инвестициите в инфраструктура и управление на капацитета на Държавния Хибриден Частен Облак.

### Нормативна рамка

Дейността е предвидена в интервенциите в „Пътна карта за изпълнение на Концепцията за електронно правосъдие в Република България за периода 2014 г. – 2020 г.“.

Не се изискват промени в нормативната уредба.

### Приоритетни дейности

В процеса на одита ще бъде събрана в структуриран вид подробна информация за:

* Наличните технически помещения, в които са разположени ИКТ активи и тяхната обезпеченост по отношение на физическа сигурност, резервно и аварийно електрозахранване, климатизация, безопасност и пр.;
* Наличните ИКТ активи – компютри и периферия, сървъри, системи за съхранение на и архивиране на данни, комуникационно оборудване и пр.;
* Наличните информационни масиви – системен и приложен софтуер, информационни системи, бази данни и пр.;
* Наличния квалифициран персонал за опериране, управление и поддръжка на информационните ресурси;
* Наличните договори за външни услуги за техническа поддръжка, комуникационна свързаност, разработка и/или внедряване на информационни системи и др.

На база на събраната информация ще бъдат изготвени следните анализи:

* Оценка на наличния и използвания капацитет на инфраструктурата;
* Оценка на осигуряването с адекватна техническа поддържка на информационните ресурси;
* Оценка на експлоатационните разходи за информационните ресурси;
* Оценка на рисковете за инфраструктурата и информационните ресурси.

### Бюджет и източници на финансиране

Източникът на финансиране е ОП „Добро управление“, ос 3.

Индикативен бюджет: 938 692 BGN

### Специфични индикатори за проекта

* Брой инвентаризирани локации
* Брой описани информационни ресурси

### Отговорни институции

Отговорната институция за изпълнение на проекта е Министерство на правосъдието.

### Предварителни условия за допустимост

Прилагат се общите предварителни условия за допустимост, съгласно Приложение № 1 от Пътната карта.

## Изграждане на Държавен хибриден частен облак и защитен интернет възел за публични услуги на електронното управление

### Описание

Понастоящем всички администрации инвестират самостоятелно и некоординирано, за да изграждат и развиват собствена ИТ инфраструктура, като срещат множество затруднения при поддръжката, обновяването и разширяването на капацитета, особено при внедряване на нови софтуерни проекти и електронни услуги. Обичайна практика е да се закупува нов и отделен хардуер за всеки проект, което води до неефективност, високи експлоатационни разходи и ниска устойчивост.

Към края на 2014 година общият брой сървъри във всички администрации и сектор правосъдие е, както следва:

| **Категория** | **Брой сървъри** |
| --- | --- |
| Административни структури в обхвата на административния регистър | 5 713 |
| Административни структури извън обхвата на административния регистър (териториални поделения, които не извършват административни услуги, сектор образование и др.) | >1 000 |
| Сектор „Правосъдие“ (по данни от заявените лицензи за Windows Server) | 501 |
| **Общо** | **>7 214\*** |

\*Консолидирането на сървърите обслужващи административни структури, които са извън обхвата на Административния регистър, ще бъде планирано след приключване на съответните одити.

Разпределението на сървърите по възраст в държавната администрация е, както следва:

| **Категория** | **Брой сървъри** |  |
| --- | --- | --- |
| Сървъри до 3 години | 895 | 16% |
| Сървъри между 3 години и 5 години | 1 095 | 19% |
| Сървъри над 5 години | 3 723 | 65% |
| **Общо** | **5 713** | **100%** |

Разпределението на сървърите в администрацията, групирано по брой сървъри в организацията е, както следва:

| **Брой сървъри в организацията** | **Общ брой сървъри** | **% от общия брой сървъри** | **Брой администрации** | **% от общия брой администрации** |
| --- | --- | --- | --- | --- |
| 0 | 0 | 0.0% | 58 | 10.1% |
| 1 | 72 | 1.3% | 72 | 12.5% |
| 2-3 | 492 | 8.6% | 202 | 35.1% |
| 4-5 | 429 | 7.5% | 98 | 17.0% |
| 6-10 | 619 | 10.8% | 85 | 14.8% |
| 11-25 | 400 | 7.0% | 26 | 4.5% |
| 26-50 | 689 | 12.1% | 20 | 3.5% |
| 51-100 | 468 | 8.2% | 6 | 1.0% |
| 101-500+ | 2 544 | 44.5% | 9 | 1.6% |
| **Общо** | **5 713** | **100.0%** | **576** | **100.0%** |

Изграждането на държавен Хибриден Частен Облак и поетапното увеличаване на капацитета, съобразно нуждите, ще позволи на по-малките и ще улесни по-големите администрации при електронизацията на услугите, които предоставят на гражданите и бизнеса.

Предвид особеностите на съществуващите информационни системи и различни технологични ограничения, не всички системни и приложни услуги могат да бъдат реализирани и/или разположени в изцяло виртуална среда. Архитектурата на държавния частен облак ще бъде хибридна и ще позволява интегрирането на специфичен хардуер, който поради технологични или лицензионни ограничения не подлежи на виртуализация, както и на съществуваща ИТ инфраструктура, с оглед запазване на инвестициите направени до момента.

Капацитетът ще бъде увеличаван поетапно, според нуждите и актуалното развитие на технологиите, с оглед ефикасно и ефективно управление. За периода 2014 – 2020 г. е предвидена реализацията на минимум четири (4) проекта за увеличаване на капацитета на ХЧО, като разпределението на проектите във времето ще следва нарастването на нуждите от ресурси.

Предимствата от изграждането на държавен частен облак са намаляване на капиталовите и оперативните разходи, подобряване на предоставяните към бизнеса и гражданите услуги, по-бърза доставка и провизиране на необходимите ресурси, управляемост, оперативна съвместимост, мащабируемост и устойчивост.

Специфични ползи от изграждане на държавен Хибриден Частен Облак:

* Консолидация на ресурсите в съотношенив минимум 20:1;
* Спестявания от инвестиции в техническа инфраструктура (локални сървърни помещения и оборудване за тях);
* Спестявания от електроенергия за захранване и охлаждане от минимум 80% в сравнение с модела на децентрализирана инфраструктура, разположена в ниско-ефективни сървърни помещения;
* Спестявания от поддръжка и системна администрация в съотношение минимум 5:1. Един 1 системен администратор може да обслужва 5 пъти повече виртуални машини спрямо физически.
* Намаляване на времето за провизиране на нови ресурси (сървъри, място за съхранение на данни) с до 99%. Провизирането на виртуални машини от шаблон и конфигурирането им отнема до 1-2 дни, спрямо досегашните срокове от 6 до 12 месеца за провеждане на процедури по ЗОП за всеки отделен проект;
* Централизирано архивиране на данните, защита на информационната сигурност и повишена кибер-сигурност;
* Централизирана поддръжка на ИТ инфраструктурата от висококвалифицирани специалисти в режим 24 х 7 х 365;
* Централизирано планиране на капацитета и инвестициите, видимост за реалните нужди.

### Нормативна рамка

Не се изискват промени в нормативната уредба.

### Приоритетни дейности

* Надграждане на центровете за данни на електронното управление до достигането на пълна функционалност и капацитет на държавен хибриден частен облак;
* Миграция на ведомствени информационно-комуникационни системи и услуги към облачна огранизация на ползване, развитие и администриране;
* Модернизиране на Единната електронна съобщителна мрежа за предоставяне на високоскоростна свързаност до ресурсите на държавния хибриден частен облак и за достигане на крайни скорости за интернет достъп от следващо поколение до услугите на електронното управление;
* Създаване на  високо ниво на киберустойчивост на екеосистемата на електронното управление.

### Бюджет и източници на финансиране

Източникът на финансиране е ОП „Добро управление“, ос 1.

Индикативен бюджет: 23 842 556 BGN

### Специфични индикатори за проекта

* Консолидиране на ресурсите
* Време за провизиране на нови ресурси
* Време на непрекъсната работа (uptime)
* Мрежова пропускливост

### Отговорни институции

Отговорната институция за изпълнение на проекта е ИА “ЕСМИС“.

### Предварителни условия за допустимост

Прилагат се общите предварителни условия за допустимост, съгласно Приложение № 1 от Пътната карта.

## Реализиране на виртуалната частна мрежа, обхващаща сградите в СП, гарантираща надежден и сигурен обмен на информация за структурите в сектора

### Описание

Съдебната система не разполага с цялостна виртуална частна мрежа, която да обхваща всички локации на всички органи на съдебната власт. През 2006 г. е изградена частична виртуална частна мрежа, обхващаща 113 районни съдилища и служби по вписванията към Агенция по вписванията. Изградена е и мрежа в административните съдилища.

Няма възможност за извънгаранционна поддръжка на оборудването, тъй като моделите са на повече от 10 години и са отвъд края на полезния си живот (End-Of-Life).

Понастоящем мрежата се използва от Агенция по вписванията за нуждите на централизирания Имотен регистър.

Предвид започналото през 2015 г. въвеждане на нови централизирани информационни системи в сектор правосъдие (Централизирана система за случайно разпределение на делата, Централизирани деловодни системи, ЕИСПП и пр.), е необходимо приоритетно да бъде изградена сигурна и надеждна комуникационна мрежа, чрез използване на услуги по пренос на данни от ИА „ЕСМИС“ и частни телекомуникационни оператори, за да се осигури достъп до споделените информационни ресурси за електронно управление (вкл. Държавния Хибриден Частен Облак).

### Нормативна рамка

Не се изискват промени в нормативната уредба.

### Приоритетни дейности

* Подмяна на мрежови компоненти
* Включване на всички локации в единната виртуална частна мрежа на СП

### Бюджет и източници на финансиране

Източникът на финансиране е ОП „Добро управление“, ос 3.

Индикативен бюджет: 4 976 000 BGN

### Специфични индикатори за проекта

* Брой свързани локации
* Брой подновени компоненти, чиято поддръжка е изтекла
* Мрежова пропускливост

### Отговорни институции

Отговорната институция за изпълнение на проекта е МП.

### Предварителни условия за допустимост

Прилагат се общите предварителни условия за допустимост, съгласно Приложение № 1 от Пътната карта.

## Развитие на пилотната система за електронна идентификация и внедряване в продуктивен режим

### Описание

Целта на интервенцията е надграждане и въвеждане в продуктивен режим на изградената пилотна система за електронна идентификация:

* Осигуряване на удобен механизъм за централизирана електронна идентификация на физически лица в електронния свят, позволяващ лесна и удобна проверка на идентичността на физическите лица, при максимална защита, за реализиране на сигурен електронен документооборот;
* Осигуряване на технологична възможност за анонимна автентикация, която ще позволи електронно гласуване;
* Присъединяване към Европейската инициатива за взаимно признаване на самоличността на физическите лица. Издаване на специализиран носител за електронната идентичност;
* Осигуряване възможности за потребителите, които да осигурят по-висока сигурност, информираност и контрол при използване на електронна идентификация.

**Надграждане и резервиране на PKI инфраструктура**

Предвид работата със сертификати (валидация и опционално издаване) в средата трябва да се разгърне независима отказоустойчива PKI инфраструктура в сигурна среда, с капацитет позволяващ масово обслужване на гражданите и бизнеса в реално време. Националната схема за електронна идентификация трябва да бъде защитена от външни и вътрешни кибер-атаки, включително и чрез средства за контрол на действията на системните администратори и потребителите с повишено ниво на достъп. Инфраструктурата ще бъде разположена в два независими информационни центъра. Предвидена е интеграция със системата национален регистър „Български лични документи“ и възможност за автоматизирано издаване на електронни идентификатори за нуждите на персонализацията на лични документи, с вграден електронен носител на информация (криптографски чип).

Реализиране на регистър за електронна идентичност

В рамките на проекта ще бъдe реализиран основния регистър, в който ще се вписват издадените електронни идентификатори, както е предвидено в проектозакона за електронната идентификация.

Реализиране на регистър на администраторите на електронна идентичност

В рамките на проекта ще бъдe реализиран регистър, в който ще се вписват всички администратори на електронна идентичност, които са преминали предвидените в закона проверки от страна на съответните органи и които представляват субекти, имащи правомощия да администрират процесите по издаване и персонализиране на удостоверенията за електронна идентичност, като например:

* Приемане на заявления за издаване на удостоверения за електронна идентичност;
* Проверка на самоличността и идентифициране на заявителя чрез проверка на представен документ за самоличност;
* Проверка по електронен път чрез защитена сесия за обмен на данни към органа за електронна идентификация за валидност на представения документ за самоличност и допълнително идентифициране на заявителя чрез изпратената от органа за електронна идентификация информация;
* Отправяне на заявления по електронен път за създаване на удостоверения до органа за електронна идентификация, въз основа на проверените и валидни данни на заявителите;
* Заявяване пред органа за електронна идентификация на промени в данните, въз основа на които е издадено удостоверението, както и спиране, възобновяване и прекратяване на удостоверения;
* Персонализиране на удостоверения за електронна идентичност чрез запис върху електронни носители.

Реализиране на регистър на центровете за електронна идентификация

В рамките на проекта ще бъдe реализиран регистър, в който ще се вписват всички сертифицирани центрове за електронна идентификация (валидиращи органи), по смисъла на Регламент 910 / 2014 и законопроекта за електронна идентификация.

Реализиране на регистър за електронно овластяване

Реализиране на процеси осигуряващи овластяване на физически лица за извършване на действия и достъп до електронни услуги от името на овластител - физическо лице. Процесите по електронно овластяване надграждат реализирания базов процес на идентификация на потребители от пилотния проект за електронна идентификация и ще осигурят за потребителите много по-голяма гъвкавост при използване на електронните услуги, включително и извън страната. Необходимите нормативни промени за залегнали в проекта за Закон за електронната идентификация.

Реализиране на регистър с журнал на потребителски действия, събития и трансакции

Журналът ще съхранява история на достъпа, заявяването и доставката на електронни услуги, реализираните трансакции и плащания. Данните ще постъпват автоматично от информационните системи, от които се предоставят съответните услуги, които са интегрирани със системата за електронна идентификация. Функционалността ще включва и възможности за автоматична нотификация на потребителите през различни канали (електронна поща, SMS и др.) при възникване на определени събития или при извършване на определени действия.

Реализиране на подсистема за системна електронна поща за всички потребители

Системната електронна поща ще се създава „служебно“ за всеки потребител при генериране на електронна идентичност и ще служи за основен електронен канал „по подразбиране“ за информиране на потребителите за важни събития, както и за човешко-четим идентификатор. Подсистемата ще позволява и регистрация на допълнителни канали за комуникация за всеки потребител, но при изпращане на съобщение до системната електронна поща, то ще се смята за „получено“ от потребителя – за целта се налагат нормативни промени.

Реализиране на подсистема за автоматични нотификации при потребителски действия, събития и трансакции

Подсистемата ще осигурява автоматични нотификации за потребителите при извършване на потребителски действия, при настъпване на определени събития и при регистриране на определени трансакции. Потребителите ще могат да настройват сами правилата и условията, при които да се изпращат нотификации, а така също и да избират каналите за дистрибуция на нотификациите – служебно създадена електронна поща към системата за е-Идентификация, външни електронни адреси, чрез SMS-и към мобилни номера и др.

### Нормативна рамка

Проектът на Закон за електронна идентификация регламентира всички необходими аспекти на електронната идентификация.

### Приоритетни дейности

* Изграждане на инфраструктура, поддържаща националната схема за електронна идентификация;
* Изграждане на регистър за електронна идентичност;
* Надграждане на PKI;
* Изграждане на софтуерна система за център за електронна идентификация;
* Изграждане на регистър на администраторите на електронна идентичност и центровете за електронна идентификация;
* Изграждане на подсистема за журнал на събитията.

### Бюджет и източници на финансиране

Източникът на финансиране е ОП „Добро управление“, ос 1 и Фонд “Вътрешна сигурност”.

Индикативен бюджет по Фонд „Вътрешна сигурност“: 4 000 000 BGN за изграждане на хардуерна и мрежова инфраструктура.

Индикативен бюджет по ОП „Добро управление“: 19 800 000 BGN за изграждане на софтуерни компоненти

### Специфични индикатори за проекта

* Време на непрекъсната работа (uptime) на сървърните системи
* Брой едновременни заявки към сървърните системи
* Макисмално време за отговор на заявка
* Средно време за отговор на заявка
* Време за издаване на удостоверение за електронна идентичност

### Отговорни институции

Отговорната институция за изпълнение на проекта е МВР в партньорство с МТИТС.

### Предварителни условия за допустимост

Прилагат се общите предварителни условия за допустимост, съгласно Приложение № 1 от Пътната карта.

## Реализиране на система за мониторинг на индикаторите за изпълнение на всички оперативни програми

### Описание

Съгласно чл. 7 от Споразумението за партньорство е ЕК, Националният статистически институт трябва да валидира методиките и източниците на информация за индикаторите по всички оперативни програми за периода 2014 – 2020, както и да извършва мониторинг на текущите и целевите стойности.

Проектът ще реализира необходимия инструментариум за събиране, обработка и публикуване на информация за изпълнението на оперативните програми на ниво индикатори.

Ще бъде осигурена публичност и достъпност на индикаторите за резултатите по оперативните програми за програмния период 2014-2020 в съответствие с предварително общо условие 7 от СП.

### Нормативна рамка

Не се изискват промени в нормативната уредба.

### Приоритетни дейности

* Разработване на система за изискванията по събирането на микроданни, за приложимите методологии и дефиниции за техния обхват и за приложимата процедура за обработка и обобщаване на данните в съответствие с European Code of Practice и методологическите изисквания на статистическите регламенти на ЕК и Парламента;
* Формиране на целева тематична извадка в информационната система за мониторинг на европейски и национални стратегии и регионална политика от данните от статистически изследвания на НСИ и административни източници за целите на текущия мониторинг от администрациите на национално и регионално и при възможност за производство на статистическите данни – на местно ниво (общини);
* Показатели за оценка на изпълнението на национални стратегии за целеви групи от населението, напр. за изпълнение на Националната стратегия за интеграция на ромите;
* Изграждане на надеждна и устойчива рамка за осигуряване на статистическа информация по зададените индикатори и гарантиране на интегритета на системата от индикатори, вкл. подкрепа на  дейностите, свързани с изпълнение на предварително общо условие 7 от Споразумението за партньорство;
* Чрез програмна възможност за интерфейс с ИСУН 2020 ще се осигури съпоставимост и съгласуваност на данните за индикаторите по програмите, съфинансирани по европейските структурни и кохезионни фондове.

### Бюджет и източници на финансиране

Източникът на финансиране е ОП „Добро управление“, ос 2.

Индикативен бюджет: 751 005 BGN

### Специфични индикатори за проекта

* Време на непрекъсната работа (uptime)
* Брой едновременни заявки
* Макисмално време за отговор на заявка
* Средно време за отговор на заявка

### Отговорни институции

Отговорната институция за изпълнение на проекта е НСИ.

### Предварителни условия за допустимост

Прилагат се общите предварителни условия за допустимост, съгласно Приложение № 1 от Пътната карта.

## Публичен регистър за бюджетен и проектен контрол на електронното управление

### Описание

Законопроектът за изменение и допълнение на Закона за електронното управление от 2015 г. предвижда създаване на публичен регистър за предварителен, текущ и последващ контрол по същество и целесъобразност, включително на бюджетния процес и планирането, приоритизирането и изпълнението на проектите за е-Управление.

Основните цели на проекта са:

* Повишаване на прозрачността чрез публичен достъп до всички проектни идеи в рамките на електронното управление, както и техния статус, бюджет, индикативни дейности, утвърдени проекти, план и други;
* Подобряване на проследимостта на проектите в администрацията;
* Предотвратяване на повторна реализация на идентични проекти.

Очакваният резултат е публичен регистър с публичен програмен интерфейс, в който са вписани: проектни идеи, проектни предложения, становища, утвърдени проекти, фази на изпълнение на проектите; описание, специфични цели на проекта, очаквани резултати, индикативни дейности с бюджети и индикатори, план-график за изпълнение и други.

### Нормативна рамка

Законопроект за изменение и допълнение на Закона за електронното управление от 2015 г.

### Приоритетни дейности

* Изграждане на регистър на проектите
* Обучение на длъжностните лица, опериращи с регистъра
* Публикуване на всички масиви от данни в машинно-четим формат, включително на портала за отворени данни

### Бюджет и източници на финансиране

Източникът на финансиране е ОП „Добро управление“, ос 1.

Индикативен бюджет: 600 000 BGN.

### Специфични индикатори за проекта

* Време на непрекъсната работа (uptime)
* Брой едновременни заявки
* Макисмално време за отговор на заявка
* Средно време за отговор на заявка
* Брой отворени масиви от данни

### Отговорни институции

Отговорната институция за изпълнение на проекта е АМС.

### Предварителни условия за допустимост

Прилагат се общите предварителни условия за допустимост, съгласно Приложение № 1 от Пътната карта.

## Реализиране на ЦАИС „Съдебен статус“

### Описание

Понастоящем издаването на удостоверения за „Съдебен статус“ (Свидетелства за съдимост) е реализирано чрез децентрализирани системи, обслужващи бюрата по съдимост във всички съдилища. Системата е разпределена в 113 районни съдилища и работи на повече от 200 сървъра и работни станции, с локални бази данни, върху оборудване на повече от 10 години. Създадена е възможност за централизирано заявяване на свидетелство за съдимост по електронен път, но процесът по изготвянето на удостоверенията е ръчен (изисква човешка намеса) и не позволява проверка в реално време. Локалните бази данни на бюрата по съдимост се актуализират ръчно, на база бюлетини, които се генерират във всеки съд и които се изпращат до съдилищата по месторождение на осъдените лица. Процесът е изключително ненадежден, трудоемък и труден за контрол.

### Нормативна рамка

Предвидена е актуализация на Наредба № 8 от 26 февруари 2008 г. за функциите и организацията на дейността на бюрата за съдимост, регламентираща процесите съставянето и съхранението на бюлетини за съдимост и за наложени административни наказания по чл. 78а НК, както и общия ред за издаване на свидетелство за съдимост. В чл. 35а от Наредбата подробно е определен редът за издаване на електронно свидетелство за съдимост.

### Приоритетни дейности

* Реинженеринг на процесите по регистриране на промени в съдебния статус;
* Изграждане на централизирана административна информационна система;
* Предоставяне на електронни услуги за автоматизиран достъп.

### Бюджет и източници на финансиране

Източникът на финансиране е ОП „Добро управление“, ос 3.

Индикативен бюджет: 1 400 000 BGN

### Специфични индикатори за проекта

* Време на непрекъсната работа (uptime)
* Брой едновременни заявки
* Макисмално време за отговор на заявка
* Средно време за отговор на заявка

### Отговорни институции

Отговорната институция за изпълнение на проекта е Министерство на правосъдието.

### Предварителни условия за допустимост

Прилагат се общите предварителни условия за допустимост, съгласно Приложение № 1 от Пътната карта.

## Реализиране на универсална ЦАИС „Анализ на корупционния риск“

### Описание

Антикорупционните звена в различни сектори на държавното управление имат нужда от инструмент, с който да анализират потенциалния корупционен риск при лица, заемащи публични длъжности.

В момента процесът е разпокъсан, недостатъчно ефективен и включва ръчна проверка на множество обстоятелства.

ЦАИС “Анализ на корупционният риск” ще бъде система, която може да бъде внедрена както на централно ниво, така и в отделни сектори (напр. сектор правосъдие, сектор здравеопазване, сектор вътрешна сигурност) и която автоматично ще анализира корупционния риск, свързан с длъжностни лица, комбинирайки информация от множество източници и регистри, включително такава за свързани лица. Предвижда се системата да бъде универсална по отношение на обхвата и видовете източници на информация, която се събира по автоматизиран път, с оглед на разликите в законоустановения обхват и правомощия на различните органи, свързани с извършване на периодични или ad-hoc проверки на физически лица.

### Нормативна рамка

Законопроектът за предотвратяване на корупцията сред лицата, заемащи висши публични длъжности дефинира част от необходимата функционалност на проекта. Съществува добре развита нормативна база, регламентираща правомощията и функциите на инспекторатите в държавните органи, а така също и други национални органи (АДФИ, Сметна палата).

### Приоритетни дейности

* Изграждане на ЦАИС “Анализ на корупционният риск”

### Бюджет и източници на финансиране

Източникът на финансиране е ОП „Добро управление“, ос 1

Индикативен бюджет: 1 000 000 BGN.

### Специфични индикатори за проекта

* Брой включени масиви от данни

### Отговорни институции

Отговорната институция за изпълнение на проекта е Министерство на правосъдието.

### Предварителни условия за допустимост

Прилагат се общите предварителни условия за допустимост, съгласно Приложение № 1 от Пътната карта.

## Реализиране на ЦАИС "Единна входна точка" за подаване годишни финансови отчети в машинно-четим формат

### Описание

Към настоящия момент предприятията са задължени да представят в АВ част или всичките 4 справки от годишния финансов отчет (ГФО), които се подават и в НСИ и НАП. Това представлява излишна административна тежест, тъй като една и съща информация се предоставя на няколко институции. ГФО в АВ се подават под формата на сканирани документи подписани с КЕП, което не позволява анализ на финансовата информация, която се съдържа в отчетите.

Проектът е приоритетен за електронното управление, защото подаването на ГФО е сред най-често използваните административни услуги. Чрез реализирането на проекта ще се спестят време и ресурси на предприятията, ще се намали натовареността им като се елиминира дублирането на подаваната информация и ще се създадат възможности за последващ анализ на финансовата информация подадена в машинно-четим вид.

Респондентите ще имат възможност да подават всички необходими документи за АВ (ГФО, заявление Г2 и останалите документи, изисквани при подаване на ГФО) в ИС „Бизнес статистика” (ИСБС) на НСИ, след което пакетът документи ще се подписва цифрово от потребителя и ИСБС ще го подава на ИС на Търговския регистър за зареждане в базата данни на ТР и обработване в АВ.

### Нормативна рамка

Ще бъде извършен анализ относно необходимостта от промени в Наредбата за ТР;

Протокол № 2 от заседание на Съвета за електронно управление;

Национална статистическа програма 2016;

Стратегия за развитие на националната статистическа система на Република България, 2013-2017 година;

Регламенти на ЕС в областта на Бизнес статистиката и информационната сигурност.

### Приоритетни дейности

* Оптимизиране на процесите по обработване на ГФО
* Изграждане на единна входна точка за подаване на ГФО
* Надграждане на Търговския регистър с интерфейси за приемане на ГФО в машинно-четим формат

### Бюджет и източници на финансиране

Източникът на финансиране е ОП „Добро управление“, ос 1.

Индикативен бюджет: 752 000 BGN

### Специфични индикатори за проекта

* Време на непрекъсната работа (uptime)
* Брой едновременни заявки
* Макисмално време за отговор на заявка
* Средно време за отговор на заявка

### Отговорни институции

Отговорната институция за изпълнение на проекта е НСИ.

### Предварителни условия за допустимост

Прилагат се общите предварителни условия за допустимост, съгласно Приложение № 1 от Пътната карта.

## Привеждане на информационните активи на НСИ в съответствие с изискванията на Евростат и миграция към ХЧО

### Описание

Целта на проекта е привеждане на софтуерната, хардуерната и комуникационната инфраструктура на Националния статистически институт в съответствие с изискванията на Евростат за статистическа тайна и подготовка за сертификация по ISO/IEC 27001:2013.

### Нормативна рамка

Европейски и национални нормативни документи, насочени към сигурността на информацията (Закон за защита на класифицираната информация, Закон за защита на личните данни, Регламенти на ЕС в областта на статистическата тайна и информационната сигурност). Не се изискват промени в нормативната уредба.

### Приоритетни дейности

Привеждане в съответсвие с изискванията на Евростат и ISO/IEC 27001:2013 на

* ИКТ инфраструктурата и защитата на комуникационната мрежа
* Софтуерните приложения, информационни системи и бази данни

### Бюджет и източници на финансиране

Източникът на финансиране е ОП „Добро управление“, ос 1.

Индикативен бюджет:  1 598 000 BGN

### Специфични индикатори за проекта

* Брой софтуерни системи
* Брой хардуерни компоненти
* Брой мрежови компоненти

### Отговорни институции

Отговорната институция за изпълнение на проекта е НСИ.

### Предварителни условия за допустимост

Прилагат се общите предварителни условия за допустимост, съгласно Приложение № 1 от Пътната карта.

## Подготовка и сертифициране на НСИ по информационна сигурност в съответствие със стандарт ISO/IEC 27001:2013

### Описание

Проектът има за цел гарантиране на конфиденциалност и управление на надежден достъп до информационните активи на НСИ в отговор на непрекъснато повишаващите се изисквания на респондентите по отношение както на защитата на личните им данни, така и на опазването на статистическата тайна.

### Нормативна рамка

Европейски и национални нормативни документи, насочени към сигурността на информацията (Закон за защита на класифицираната информация, Закон за защита на личните данни, Регламенти на ЕС в областта на статистическата конфиденциалност и информационната сигурност). Не се изискват промени в нормативната уредба.

### Приоритетни дейности

Разработване, изграждане и въвеждане на система за управление на сигурността на информацията в НСИ.

Подобряване на политиките, процедурите, инструкциите и указанията в НСИ, съобразно изискванията на стандарт ISO/IEC 27001:2013 „Системи за управление на сигурността на информацията.”

### Бюджет и източници на финансиране

Източникът на финансиране е ОП „Добро управление“, ос 1.

Индикативен бюджет:  319 000 BGN

### Специфични индикатори за проекта

* Брой анализирани информационни системи
* Брой изготвени или актуализирани политики

### Отговорни институции

Отговорната институция за изпълнение на проекта е НСИ.

### Предварителни условия за допустимост

Прилагат се общите предварителни условия за допустимост, съгласно Приложение № 1 от Пътната карта.

## Надграждане на ТР за интеграция с ИР, ЦРОЗ, ЦРЮЛНЦ, ЕВТ и платформата за обмен на данни между търговските регистри в ЕС

### Описание

Съгласно измененията в нормативната уредба (Закон за изменение и допълнение на закона за търговския регистър, в сила от 01.01.2017 г., Обн. ДВ. бр.22 от 24 Март 2015г.) и съобразно директивите на европейското законодателство, Агенция по вписванията трябва да осигури оперативна съвместимост на търговския регистър в рамките на системата за взаимно свързване на централните, търговските и дружествените регистри в ЕС.

Агенция по вписванията трябва да осигурява чрез системата за взаимно свързване на регистрите в ЕС предоставянето на безплатна информация относно започването или прекратяването на производство по ликвидация на вписано в търговския регистър дружество, обявяването му в несъстоятелност и относно заличаването му от регистъра.

Агенция по вписванията трябва да осигурява незабавно получаване на информацията чрез системата за взаимно свързване на регистрите относно започването или прекратяването на производство по ликвидация, обявяването в несъстоятелност и относно заличаването на чуждестранно лице, регистрирало клон по чл. 17а от Търговския закон.

### Нормативна рамка

Не се изискват промени в нормативната уредба.

### Приоритетни дейности

Разширяване на функционалността за обмен на данни с абонати на информационната система на търговския регистър.

* Интеграция с Централизирания регистър на особените залози;
* Реализиране на допълнителна функционалност за обслужване регистрацията и дерегистрацията на юридически лица с нестопанска цел;
* Реализиране на специфична допълнителна функционалност за обработка на годишни финансови отчети на юридически лица с нестопанска цел;
* Реализиране на интерфейс за интеграция с Регистъра на професионално-квалифицираните лица. В случай, че изграждането на регистъра не е завършило, дефинициите на интерфейсите се координират между изпълнителните в процеса на работа.

Реализиране на интерфейс за интеграция с Регистъра за гражданска регистрация.

### Бюджет и източници на финансиране

Източникът на финансиране е ОП „Добро управление“, ос 1.

Индикативен бюджет:  950 000 BGN

### Специфични индикатори за проекта

* Интеграция с Централизирания регистър на особените залози
* Интеграция с Регистъра на професионално-квалифицираните лица
* Брой трансгранични услуги
* Време на непрекъсната работа (uptime)
* Брой едновременни заявки
* Макисмално време за отговор на заявка
* Средно време за отговор на заявка

### Отговорни институции

Отговорната институция за изпълнение на проекта е Агенция по вписванията.

### Предварителни условия за допустимост

Прилагат се общите предварителни условия за допустимост, съгласно Приложение № 1 от Пътната карта.

## Надграждане на имотния регистър за интеграция с кадастралния регистър (КР) и предоставяне на допълнителни е-Услуги

### Описание

На база на доклад за бизнес процесите в имотния регистър, извършен по оперативна програма “Административен капацитет”, са идентифициране процеси, които могат да бъдат трансформирани в електронни услуги, както и процеси, при които е необходима интеграция с КР.

В рамките на проекта ще бъдат разработени електронни услуги, идентифицирани в доклада, както и интеграция с КР.

### Нормативна рамка

Не се изискват промени в нормативната уредба.

### Приоритетни дейности

* Реализиране на електронни услуги
* Интеграция с КР

### Бюджет и източници на финансиране

Източникът на финансиране е ОП „Добро управление“, ос 1

Индикативен бюджет: 1 500 000 BGN.

### Специфични индикатори за проекта

* Брой реализирани електронни услуги
* Брой интеграционни точки с КР

### Отговорни институции

Отговорната институция за изпълнение на проекта е Агенция по вписванията.

### Предварителни условия за допустимост

Прилагат се общите предварителни условия за допустимост, съгласно Приложение № 1 от Пътната карта.

## Реализиране на универсален регистър на професионално квалифицираните лица

### Описание

Понастоящем, съгласно действащата нормативна уредба, Министерство на правосъдието и различни структури към МП, трябва да поддържат списъци и регистри на различни професионално квалифицирани лица. За постигане на по-висока ефективност и ефикасност се предвижда разработката и внедряването на универсален регистър на професионално квалифицираните лица, в който да се вписват и заличават отделни секторни обстоятелства от множество отговорни органи, като например:

* Вещи лица ползвани от държавни органи
* Оценители ползвани от държавни органи
* Адвокати за оказване на правна помощ
* Заклети преводачи
* Медиатори
* Синдици

Системата ще бъде интегрирана с Централизирания регистър за гражданска регистрация, националната система за е-идентификация и други национални класификатори и регистри. Предвижда се отделен секторен достъп и независимо управление на процесите по вписване и заличаване за отделните органи и секторни длъжностни лица. Предвижда се и автоматизиран интерфейс за публикуване на отворени данни на националния портал <http://opendata.government.bg>

Системата ще бъде с отворен код и ще бъде предоставена за използване и на други заинтересовани държавни органи и съсловни организации, които съгласно действащата нормативна уредба следва да поддържат регистри с обстоятелства за физически лица:

* Главна дирекция „Изтърпяване на наказанията“ към МП
* Нотариалната камара
* Асоциацията на частните съдебни изпълнители
* Министерство на здравеопазването и съсловните организации в сектор здравеопазване

### Нормативна рамка

Регламентацията на реда и правилата за използването на регистъра ще бъде осигурена чрез актуализация на подзаконови нормативни актове.

### Приоритетни дейности

* Оптимизация на процесите по вписване на професионално квалифицирани лица
* Изграждане на конфигурируема информационна система - регистър на професионално квалифицирани лица
* Обучение на длъжностните лица, опериращи с регистъра
* Внедряване на изградената система в необходимия брой звена

### Бюджет и източници на финансиране

Източникът на финансиране е ОП „Добро управление“, ос 1.

Индикативен бюджет: 1 000 000 BGN

### Специфични индикатори за проекта

* Време на непрекъсната работа (uptime)
* Брой едновременни заявки
* Макисмално време за отговор на заявка
* Средно време за отговор на заявка
* Брой отворени масиви от данни

### Отговорни институции

Отговорната институция за изпълнение на проекта е Министерство на правосъдието.

### Предварителни условия за допустимост

Прилагат се общите предварителни условия за допустимост, съгласно Приложение №1 от Пътната карта.

## Реализиране на ЦАИС "Гражданска регистрация"

### Описание

ЕСГРАОН се поддържа от ГД „ГРАО“ в МРРБ в локални бази данни на общинско ниво и се консолидира периодично в централна справочна база данни. Архитектурата на информационната система не позволява обслужването на големи обеми автоматизирани заявки в реално време, нито възможности за абонамент за настъпили промени.

Почти всички информационни системи съдържат и обработват информация за физически лица, без да има интеграция с националната система за гражданска регистрация. Това води не само до многократно въвеждане на една и съща информация, но и до много грешки, невалидна и остаряла информация.

Проектът предвижда създаването на централизирана автоматизирана информационна система „Гражданска регистрация“, която да отговаря на всички съвременни изисквания за мащабируемост, сигурност, запазване на транзакционна история на класификаторите и предоставяне на публични уеб-услуги (Web Services) за държавните органи, гражданите и бизнеса.

Наличието на такава ЦАИС е задължително условие за реализирането на националната схема за електронна идентификация, която следва да оперира в режим 24 х 7 х 365, в реално време, и която зависи от актуалността на информацията в системата за гражданска регистрация. Реализирането на НЗИС от Министерство на здравеопазването също не би било възможно, без наличието на актуален, централизиран и надежден регистър на физическите лица.

### Нормативна рамка

Проектът за закон за изменение и допълнение на закона за електронното управление премахва законовите пречки пред автоматизираното предоставяне на данни от ЦАИС “Гражданска регистрация”. Не се изискват други промени в нормативната уредба.

### Приоритетни дейности

* Оптимизиране на процесите по гражданска регистрация
* Изграждане на ЦАИС “Гражданска регистрация”
* Мигриране на данните от същсетвуващата децентрализирана система
* Обучение на длъжностните лица, опериращи с регистъра
* Привеждане на ЦАИС “Гражданска регистрация” в експлоатация

### Бюджет и източници на финансиране

Източникът на финансиране е ОП „Добро управление“, ос 1.

Индикативен бюджет: 1 600 000 BGN

### Специфични индикатори за проекта

* Време на непрекъсната работа (uptime)
* Брой едновременни заявки
* Макисмално време за отговор на заявка
* Средно време за отговор на заявка

### Отговорни институции

Отговорната институция за изпълнение на проекта е АМС в партньорство с МРРБ.

### Предварителни условия за допустимост

Прилагат се общите предварителни условия за допустимост, съгласно Приложение № 1 от Пътната карта.

## Реализиране на ЦАИС "Адресен регистър"

### Описание

Адресният регистър се поддържа от ГД „ГРАО“ в МРРБ под формата на национален класификатор с населени места и адреси. Информацията се поддържа в локални бази данни на общинско ниво и се консолидира периодично. Архитектурата на информационната система не позволява обслужването на големи обеми автоматизирани заявки в реално време, нито възможности за абонамент за настъпили промени. Същевременно редица други организации и институции поддържат собствени класификатори и бази данни с населени места и адреси (НСИ, БП и др.).

Почти всички информационни системи съдържат информация за физически и юридически лица, за които се поддържа и адресна информация в неструктуриран или полуструктуриран вид, без да има интеграция с национален класификатор или регистър. Това води не само до многократно въвеждане на една и съща информация, но и до много грешки, невалидни адреси и невъзможност за машинна обработка на адресната информация.

Проектът предвижда създаването на централизирана автоматизирана информационна система „Адресен регистър“, която да отговаря на всички съвременни изисквания за мащабируемост, сигурност, запазване на транзакционна история на класификаторите и предоставяне на публични уеб-услуги (Web Services) за държавните органи, гражданите и бизнеса.

### Нормативна рамка

Регламентацията на реда и правилата за използването на регистъра ще бъде осигурена чрез актуализация на подзаконови нормативни актове.

### Приоритетни дейности

* Оптимизиране на процесите по поддържане на актуална версия на адресите
* Изграждане на ЦАИС “Адресен регистър”
* Обучение на длъжностните лица, опериращи с регистъра
* Обновяване и поддържане на модела за адресна информация в регистрите за оперативна съвместимост
* Предоставяне на масиви от данни в машинно-четим формат, включително на портала за отворени данни

### Бюджет и източници на финансиране

Източникът на финансиране е ОП „Добро управление“, ос 1.

Индикативен бюджет: 450 000 BGN.

### Специфични индикатори за проекта

* Време на непрекъсната работа (uptime)
* Брой едновременни заявки
* Макисмално време за отговор на заявка
* Средно време за отговор на заявка

### Отговорни институции

Отговорната институция за изпълнение на проекта е АМС в партньорство с МРРБ.

### Предварителни условия за допустимост

Прилагат се общите предварителни условия за допустимост, съгласно Приложение №1 от Пътната карта.

## Регистър "Годишни технически прегледи" и Регистър "Свидетелства за правоуправление"

### Описание

Към момента съществува централизирана система за ГТП към ИААА, както и децентрализирана система за проведените изпити за правоуправление. Обменът на информация относно отнетите контролни точки се извършва на хартиен носител, което създава риск от грешки.

Целите на проекта са: централизиране на системата за проведени изпити и двупосочна интеграция на системите на ИААА с тези на МВР.

При успешна реализация на проекта, МВР и ИААА ще имат синхронизирани данни за наличните контролни точки за всеки един водач, данни за успешно положени изпити (включително опреснителни), касаещи правоуправлението на МПС, както и стаж на професионалните шофьори. В резултат ще бъде минимизиран корупционния риск и риска от човешки грешки.

### Нормативна рамка

Част от приоритетните дейности по проекта са дефинирани с  промени в кодекса за застраховането. Не се изискват други промени в нормативната уредба.

### Приоритетни дейности

* Изграждане на централизиран регистър на проведените изпити
* Интеграция на системата за годишни технически прегледи с МВР
* Синхронизация на данните за контролни точки на водачите

### Бюджет и източници на финансиране

Източникът на финансиране е ОП „Добро управление“, ос 1.

Индикативен бюджет: 1 000 000 BGN

### Специфични индикатори за проекта

* Време на непрекъсната работа (uptime)
* Брой едновременни заявки
* Макисмално време за отговор на заявка
* Средно време за отговор на заявка

### Отговорни институции

Отговорната институция за изпълнение на проекта е МТИТС в партньорство с ИА “Автомобилна администрация“.

### Предварителни условия за допустимост

Прилагат се общите предварителни условия за допустимост, съгласно Приложение № 1 от Пътната карта.

## Регистър на запорите (ЧСИ / ДСИ)

### Описание

Към момента липсва централизиран регистър, в който се обявяват запорите на физически и юридически лица. Камарата на частните съдебни изпълнители поддържа поддържа свой регистър, но до него няма отдалечен достъп от страна на заинтересованите лица, което добавя администдративна тежест, заради нуждата от съответното удостоверение. Друг проблем на настоящия регистър е, че в него няма данни от ДСИ.

В рамките на проекта ще бъде изграден централизиран регистър на запорите, в който частните и държавните съдебни изпълнители ще вписват всеки запор. Физическите и юридическите лица, след успешна електронна идентификация, ще могат да проверяват статуса си, а трети заинтересовани лица ще получават служебен достъп.

### Нормативна рамка

В закона за частните съдебни изпълнители е нужно нормативно да бъде вменено задължение за регистриране на запорите в регистъра. Аналогично за закона за съдебната власт, що се отнася до държавните съдебни изпълнители.

### Приоритетни дейности

* Промяна в нормативната уредба
* Изграждане и внедряване на регистър на запорите
* Мигриране на данни от съществуващи регистри
* Обучение на частни и държавни съдебни изпълнители за работа с регистъра

### Бюджет и източници на финансиране

Източникът на финансиране е ОП „Добро управление“, ос 1.

Индикативен бюджет: 450 000 BGN

### Специфични индикатори за проекта

* Брой обучени ЧСИ/ДСИ
* Време на непрекъсната работа (uptime)
* Брой едновременни заявки
* Макисмално време за отговор на заявка
* Средно време за отговор на заявка

### Отговорни институции

Отговорната институция за изпълнение на проекта е Министерство на правосъдието с партньор - Камарата на частните съдебни изпълнители.

### Предварителни условия за допустимост

Прилагат се общите предварителни условия за допустимост, съгласно Приложение № 1 от Пътната карта.

## Регистър на пълномощните (Нотариална камара)

### Описание

Към момента нотариалната камара поддържа регистър на пълномощните, който обаче не е задължителен за използване, не предоставя отдалечен автоматизиран достъп, а нотариалната камара изпитва затруднения при поддръжката му, което ѝ е несвойствена дейност.

Необходимо е реализиране на удобен за използване регистър, поддържан от МП, в който да бъдат вписани всички пълномощни и до който да бъде предоставен отдалечен, автоматизиран достъп.

Регистърът ще поддържа националната схема за електронна идентификация, като така ще позволи на гражданите да преглеждат пълномощните си и при нужда да ги прекратяват по електронен път.

### Нормативна рамка

Необходимо е разширяване на Чл. 28б от Закона за нотариусите и нотариалната дейност, с което да бъде вменено задължение за използване на регистъра.

### Приоритетни дейности

* Промяна в нормативната уредба
* Изграждане на регистъра на пълномощните
* Изграждане на интерфейс за граждани
* Мигриране на данните от настоящия регистър
* Обучение на нотариуси и техните служители за използване на регистъра

### Бюджет и източници на финансиране

Източникът на финансиране е ОП „Добро управление“, ос 1.

Индикативен бюджет: 660 000 BGN

### Специфични индикатори за проекта

* Брой обучени нотариуси
* Време на непрекъсната работа (uptime)
* Брой едновременни заявки
* Макисмално време за отговор на заявка
* Средно време за отговор на заявка

### Отговорни институции

Отговорната институция за изпълнение на проекта е Министерство на правосъдието с партньор – нотариалната камара.

### Предварителни условия за допустимост

Прилагат се общите предварителни условия за допустимост, съгласно Приложение № 1 от Пътната карта.

## Административно-наказателна дейност

### Описание

Към момента липсва централизиран регистър на административно-наказателните постановления, както и липсва двупосочна връзка между органите, издаващи такива постановления и органа, отговорен за събираемостта. Липсват и възможности за детайлни анализи и прогнози, чрез които да се подобри административно-наказателната дейност.

Проектът ще реализира централизиран регистър, с възможност за двупосочна връзка между системите на органите, издаващи наказателни постановления, както и с възможност за проверка от страна на физически и юридически лица, след успешна електронна идентификация.

### Нормативна рамка

Нужни са промени в закона за административните нарушения и наказания, с които поддържането на регистъра и вписването на постановления в него да бъде нормативно вменено.

### Приоритетни дейности

* Изграждане на централен регистър на административно-наказателните постановления
* Обучение на длъжностните лица, опериращи с регистъра

### Бюджет и източници на финансиране

Източникът на финансиране е ОП „Добро управление“, ос 1.

Индикативен бюджет:  350 000 BGN

### Специфични индикатори за проекта

* Време на непрекъсната работа (uptime)
* Брой едновременни заявки
* Макисмално време за отговор на заявка
* Средно време за отговор на заявка

### Отговорни институции

Отговорната институция за изпълнение на проекта е АМС.

### Предварителни условия за допустимост

Прилагат се общите предварителни условия за допустимост, съгласно Приложение № 1 от Пътната карта.

## Централизиран регистър на МПС и интеграция в реално време с EUCaris

### Описание

Понастоящем КАТ към ГДНП в МВР експлоатират децентрализирани информационни системи за регистрация на МПС и централен справочен компонент, който е интегриран с европейската платформа за обмен да информация EUCaris.

Архитектурата на информационната система не позволява обслужването на големи обеми автоматизирани заявки в реално време, нито възможности за абонамент за настъпили промени. Обменът на информация с други институции се извършва периодично с генериране на файлове, информацията се мултиплицира многократно и няма гаранции за актуалност.

Проектът предвижда осигуряване на необходимия системен софтуер и ресурси за разполагането на централизираната автоматизирана информационна система „Регистрация на МПС“, която се разработва от екип на МВР, за да отговаря на всички съвременни изисквания за мащабируемост, сигурност, запазване на транзакционна история и предоставяне на уеб-услуги (Web Services) за държавните органи и интерфейс за отворени данни за гражданите и бизнеса.

### Нормативна рамка

Не се изискват промени в нормативната уредба.

### Приоритетни дейности

* Разработка, тестване и внедряване на ЦАИС “Регистрация на МПС”
* Мигриране на данните от съществуващите децентрализирани информационни системи
* Обучение на служителите на МВР за работа със системата

### Бюджет и източници на финансиране

Източникът на финансиране е ОП „Добро управление“, ос 1.

Индикативен бюджет: 3 200 000 BGN.

### Специфични индикатори за проекта

* Време на непрекъсната работа (uptime)
* Брой едновременни заявки
* Макисмално време за отговор на заявка
* Средно време за отговор на заявка

### Отговорни институции

Отговорната институция за изпълнение на проекта е МВР.

### Предварителни условия за допустимост

Прилагат се общите предварителни условия за допустимост, съгласно Приложение № 1 от Пътната карта.

## Реализиране на ЦАИС "Електронни обществени поръчки"

### Описание

Въвеждането на електронни обществени поръчки е едно от основните предварителни условия в споразумението за партньорство с ЕК за програмния период 2014-2020 г. През юли 2015 г. Европейската банка за възстановяване и развитие представи финален доклад по консултантски проект за възможните модели и технологични решения за въвеждане на е-Поръчки.

Избраният от правителството модел е за централизирана платформа, която се оперира от Агенцията за обществени поръчки.

Проектът ще бъде реализиран на база технологичните и функционални препоръки от доклада на ЕБВР.

### Нормативна рамка

Решение № 108 на Министерския съвет от 2015 г. за избор на модел на платформа за електронно възлагане на обществени поръчки и довършване на изпълнението на проект между Министерството на икономиката, енергетиката и туризма и Европейската банка за възстановяване и развитие.

Законопроект за нов закон за обществените поръчки, в който са транспонирани последните директиви на ЕС в областта на обществените поръчки от 2014г.

### Приоритетни дейности

* Оптимизиране на процесите по водене на регистъра на обществени поръчки
* Изграждане на ЦАИС "Електронни обществени поръчки"
* Обучение на длъжностните лица, опериращи с регистъра
* Мигриране на данните от настоящия регистър
* Привеждане на ЦАИС "Електронни обществени поръчки" в експлоатация

### Бюджет и източници на финансиране

Източникът на финансиране е ОП „Добро управление“, ос 1.

Индикативен бюджет: 6 000 000 BGN.

### Специфични индикатори за проекта

* Време на непрекъсната работа (uptime)
* Брой едновременни заявки
* Макисмално време за отговор на заявка
* Средно време за отговор на заявка

### Отговорни институции

Отговорната институция за изпълнение на проекта е АОП.

### Предварителни условия за допустимост

Прилагат се общите предварителни условия за допустимост, съгласно Приложение № 1 от Пътната карта.

## Реализиране на НЗИС - Етап 1

### Описание

В началото на 2015 г. приключи консултантски проект, възложен от Министерство на здравеопазването, за ,,Анализ на информационните процеси в системата на здравеопазването в България - участници, отговорности, системи, потоци и нормативно регулиране“.

На база на подробния анализ и технологичните препоръки ще бъде стартиран приоритетен проект за реализиране на първия етап от изграждането на Национална здравна информационна система, която да обхване всички участници и основните потоци информация в сектор „Здравеопазване“, за да бъде реализиран “минимален осъществим продукт” (Minimum Viable Product) по отношение на е-Здравеопазването:

* Единен здравен запис
* е-Рецепти
* е-Направления

И понастоящем по-голяма част от участниците в процесите в сектор „Здравеопазване“ предоставят информация на НЗОК, но обменът на информация се осъществява само по отношение на здравноосигурените лица и всички форми на платен и частен прием остават извън обхвата на наличните системи.

НЗИС ще бъде тясно интегрирана с ЦАИС „Гражданска регистрация“ и националната система за е-идентификация.

### Нормативна рамка

Министерство на здравеопазването провежда активна политика по актуализация на нормативната уредба, с цел регламентиране на необходимите процеси за реализация на е-Здравеопазване и прецизиране на стандартите за обмен на информация.

### Приоритетни дейности

* Изграждане на централизиран регистър “Единен здравен запис”
* Изграждане на софтуерна инфраструктура за е-Рецепти и е-Направления
* Реализиране на единен регистър на медицинските референтни данни
* Реализиране на регистър на медицинските обекти
* Реализиране на регистри за постигане на оперативна и семантична съвместимост с международни класификатори (напр. диагнози, одобрени лекарствени средства и медицински изделия)
* Изграждане на правна рамка в МЗ Анализ на информационните процеси в здравеопазването
* Управление на техническата помощ за МЗ
* Дейности за информация и публичност – комуникационна кампания за популяризиране на електронните услуги сред гражданите и ползвателите на НЗИС.

### Бюджет и източници на финансиране

Източникът на финансиране е ОП „Добро управление“, ос 1.

Индикативен бюджет: 6 000 000 BGN.

### Специфични индикатори за проекта

* Брой изградени регистри
* Брой електронни услуги за вътрешноадминистративна комуникация
* Време на непрекъсната работа (uptime) на софтуерните системи
* Производителност на софтуерните системи

### Отговорни институции

Отговорната институция за изпълнение на проекта е Министерство на здравеопазването.

### Предварителни условия за допустимост

Прилагат се общите предварителни условия за допустимост, съгласно Приложение № 1 от Пътната карта.

## Надграждане на основните системи на НАП за предоставяне на данни и услуги към външни системи

### Описание

Към момента някои от основните услуги на НАП все още не се предоставят по автоматизиран, служебен път. Нерядко услугата се предоставя само в териториалните дирекции по постоянен адрес на физическите лица, което създава висока административна тежест. В случаите, когато съществува синхронизация с външни системи, това се случва чрез ежедневно репликиране на бази от данни или обмен на файлове с чуствителна информация – решения, които не осиугряват високо ниво на информационна сигурност, защита на личните данни и устойчивост на обмена на данни.

За да се решат тези проблеми и в съответствие с един от основните приоритети на пътната карта за административна реформа, а именно трансформирането на удостоверителни услуги във вътрешноадминистративни, е необходимо системите на НАП да бъдат надградени за предоставяне на автоматизиран служебен достъп в реално време.

Проектът ще създаде и централизиран унифициран регистър на задълженията, който ще консолидира отделните подситеми в НАП за управление на вземанията. До регистъра ще имат достъп физическите и юридическите лица, които имат законен интерес. Физическите и юридическите лица ще могат в реално време, след успешна електронна идентификация, да получават информация за задълженията си, както и възможност да ги платят онлайн.

### Нормативна рамка

Нужни са промени в ДОПК, които да регламентират новоизградените механизми за предоставяне на вътрешноадминистративни услуги, както и регистъра на задълженията.

### Приоритетни дейности

* Изграждане на интерфейси за комуникация с външни системи
* Изграждане на централен регистър на задълженията
* Оптимизиране на процесите по регистриране на задължения
* Обучение на длъжностни лица, опериращи със системите

### Бюджет и източници на финансиране

Източникът на финансиране е ОП „Добро управление“, ос 1.

Индикативен бюджет: 3 000 000 BGN.

### Специфични индикатори за проекта

* Брой изградени интерфейси за комуникация с външни системи
* Време на непрекъсната работа (uptime)
* Брой едновременни заявки
* Макисмално време за отговор на заявка
* Средно време за отговор на заявка

### Отговорни институции

Отговорната институция за изпълнение на проекта е НАП.

### Предварителни условия за допустимост

Прилагат се общите предварителни условия за допустимост, съгласно Приложение № 1 от Пътната карта.

## Надграждане на основните системи на АМ за предоставяне на данни и услуги към външни системи

### Описание

От членството ни в Европейския митнически съюз произтича необходимост за интеграция с централни компоненти на европейските митнически системи. Заедно с това, системите на АМ имат нужда от привеждане в обща архитектурна рамка, която да улесни текущи и последващи интеграции.

В съответствие със секторната стратегия за е-Митници, в рамките на проекта ще бъдат надградени няколко основни системи на АМ. Целите са: свързване с централните европейски компоненти, стабилизиране на вътрешните компоненти, предоставяне на удобни електронни услуги на граждани и бизнес

### Нормативна рамка

Не се изискват промени в нормативната уредба.

### Приоритетни дейности

* Унифициране на потребителския мениджмънт на информационните системи в АМ
* Интеграция с централни европейски компоненти
* Оптимизация на процесите
* Предоставяне на удобни електронни услуги за граждани и бизнес

### Бюджет и източници на финансиране

Източникът на финансиране е ОП „Добро управление“, ос 1.

Индикативен бюджет: 3 000 000 BGN.

### Специфични индикатори за проекта

* Брой интеграционни точки с централни европейски системи
* Брой услуги, предоставени на гражданите и бизнеса
* Време на непрекъсната работа (uptime) на системите
* Брой едновременни заявки
* Макисмално време за отговор на заявка
* Средно време за отговор на заявка

### Отговорни институции

Отговорната институция за изпълнение на проекта е Агенция митници.

### Предварителни условия за допустимост

Прилагат се общите предварителни условия за допустимост, съгласно Приложение № 1 от Пътната карта.

## Национален портал за гео-пространствени данни (INSPIRE)

### Описание

INSPIRE директивата на Европейския парламент и съпътстващата нормативна уредба дефинират над 30 масива от геопространствени данни. За да бъдат изпълнени изискванията на директивата е нужно те да бъдат събрани, публикувани и визуализирани в специализиран портал.

Към момента съществуват две реализации на сходна функционалност, но нито една от тях не отговаря на изискванията на INSPIRE. Реализираната от МТИТС система, достъпна през egov.bg, по същество не представлява портал за геопространствени данни. Порталът на Министерство на Отбраната (gis.mod.bg) не предоставя необходимата функционалност и стабилност, както и нужните масиви от данни.

Новоизграденият портал ще взаимства добри практики от INSPIRE-порталите на други страни-членки, като крайният резултат ще бъде стабилен, достъпен, ползваем портал с цялото налично съдържание в машинно-четим вид, вкл. предоставено чрез уеб-услуги

### Нормативна рамка

Необходимостта от изграждане на портала произлиза от Директива 2007/2/EО (INSPIRE), чиито разпоредби се въвеждат чрез Закона за достъп до геопространствени данни. Не се изискват промени в нормативната уредба.

### Приоритетни дейности

* Изграждане на INSPIRE портал
* Интегриране с портала за отворени данни
* Публикуване на масиви от геопространствени данни

### Бюджет и източници на финансиране

Източникът на финансиране е ОП „Добро управление“, ос 1.

Индикативен бюджет: 2 000 000 BGN.

### Специфични индикатори за проекта

* брой публикувани масиви от гепространствени данни
* време на непрекъсната работа (uptime)
* брой едновременни заявки
* макисмално време за отговор на заявка
* средно време за отговор на заявка

### Отговорни институции

Отговорната институция за изпълнение на проекта е ИА “ЕСМИС“.

### Предварителни условия за допустимост

Прилагат се общите предварителни условия за допустимост, съгласно Приложение № 1 от Пътната карта.

## Развитие на регистър на информационните ресурси с потребителски портал за администрациите

### Описание

Проектът за закон за изменение и допълнение на Закона за електронното управление предвижда изграждане и поддрържане на регистър на информационните ресурси, в който да бъдат записвани всички компоненти на софтуерната и хардуерната инфраструктура на електронното управление.

Към момента липсва както описание на ресурсите, така и механизъм, по който това да бъде направено, което води до неоптимално използване на наличния хардуер и софтуер, като в същото време затруднява вземането на информирани решения за политики спрямо информационните ресурси.

В регистъра ще бъдат описани всички сървъри, настолни компютри, мрежови компоненти, както и всеки закупен софтуер и софтуерен лиценз. Всеки информационен ресурс ще бъде вписан със съответните му метаданни - година на закупуване, срок на гаранционна поддръжка, версия, производител, доставчик и др.

### Нормативна рамка

Необходимостта от регистъра произтича от проекта за закон за изменение и допълнение на Закона за електронното управление.

### Приоритетни дейности

* дефиниране на процеси по воденето на регистъра
* изграждане на регистъра
* реализиране на автоматизирани интерфейси за вписване на обстоятелства и въвеждане на данни
* реализиране на потребителски портал с възможност за ръчно въвеждане и актуализация на данни
* обучение на длъжностните лица, опериращи с регистъра

### Бюджет и източници на финансиране

Източникът на финансиране е ОП „Добро управление“, ос 1.

Индикативен бюджет: 200 000 BGN

### Отговорни институции

Отговорната институция за изграждане и развитие на регистъра е ИА “ЕСМИС“.

### Предварителни условия за допустимост

Прилагат се общите предварителни условия за допустимост, съгласно Приложение № 1 от Пътната карта.

## Портал за споделени ресурси за разработка на софтуерни системи за електронно управление

### Описание

Преизползването на компоненти и информираността на фирмите-изпълнители са ключови фактори за устойчиво развитие на електронното управление. До момента изпълнителите комуникират помежду си по неформални канали и споделят ресурси помежду си по неструктуриран начин (напр. по електронна поща). Нито изпълнителите, нито обществото имат пълната картина на архитектурата и компонентите на електронното управление. В резултат изграждането на нови системи става по-бавно, по-трудно и повтаря грешки, които могат да бъдат избегнати. Липсва и прозрачност за реализираните проекти и техните резултати. Всичко това налага изграждането на портал за споделени ресурси за разработка на софтуерни системи.

Специфичните цели на проекта са:

* Инсталиране и настройване на хранилище за отворен код на проекти;
* Реализиране на публичен регистър на софтуерни системи, разработени в рамките на електронното управление, и връзки към хранилищата им за изходен код;
* Повишаване на информираността на участниците в проектите чрез диаграми и описания на архитектурата на системите в основата на електронното управление;
* Улесняване създаването на софтуерни системи чрез актуална документация на програмни интерфейси, стандартни протоколи, оперативна съвместимост;
* Осигуряване на презизползването на решения чрез публикуване на SDK и програмни компоненти;
* Осигуряване на интеграция между системи в процеса на разработка чрез документация и връзки към тестови среди на основни системи;
* Подпомагане на разработчиците чрез форум за въпроси и отговори и технически дискусии;

Налагане на публично достъпни общи стандарти за разработка на софтуер чрез Предварителни условия за допустимост на софтуерни проекти и изисквания и препоръки за изграждане на потребителски интерфейс

Очакваният резултат е портал с лесна навигация, чрез който потребителите (както фирмите изпълнители, така и обществото) могат да получат отговори на всички технологични въпроси във връзка с изграждане на нови софтуерни системи, както и да получат достъп до готови компоненти, библиотеки и решения.

### Нормативна рамка

Проектът за изменения в Закона за електронното управление дефиннира публично хранилище за изходния код на системите, което е част от проекта. Не се изискват други нормативни промени.

### Приоритетни дейности

* инсталиране и конфигуриране на хранилището за отворен код
* изграждане на портала
* публикуване на базово съдържание - архитектура, препоръки и нормативни задължения при изграждане на проекти в сферата на електронното управление
* обучение на длжъностните лица, отговорни опериращи с административната част на портала

### Бюджет и източници на финансиране

Източникът на финансиране е ОП „Добро управление“, ос 1.

Индикативен бюджет: 100 000 BGN

### Отговорни институции

Отговорната институция за изграждане и развитие на регистъра е АМС.

### Предварителни условия за допустимост

Прилагат се общите предварителни условия за допустимост, съгласно Приложение № 1 от Пътната карта.

# Интервенции ЗА ПЕРИОДА 2016-2020

Изпълнението на приоритетните проекти за одит на информационно-комуникационната инфраструктура по т. 5.1 и 5.2 от настоящата пътна карта, в комбинация с проекта за одит и анализ на административните услуги, режимите и регистрите предвиден в [Пътната карта за изпълнение на стратегията за развитие на администрацията](https://www.google.bg/url?sa=t&rct=j&q=&esrc=s&source=web&cd=1&cad=rja&uact=8&ved=0CBsQFjAAahUKEwiagpCZpPvIAhXJ1RoKHR32BSU&url=http%3A%2F%2Fsaveti.government.bg%2Fc%2Fdocument_library%2Fget_file%3Fp_l_id%3D44101%26folderId%3D44319%26name%3DDLFE-5556.pdf&usg=AFQjCNFIrqKof4UTWoZgt_KGWnaEmW_zwQ&bvm=bv.106923889,d.bGg), ще осигурят необходимата информация за обективно приоритизиране на последващите интервенции в областта на административната реформа и електронното управление до 2020 г.

Изпълнението на останалите приоритетни проекти описани в Секция 5 от настоящата Пътна карта ще осигури централизация и модернизация на най-често използваните и най-важни първични регистри, които са в основата на почти всички процеси по административно облсужване. С изпълнението на предварителните условия за допустимост, описани в Приложение № 1, информационните системи обслужващи тези регистри ще бъдат „отворени по дизайн“ за предоставяне на автоматизирани вътрешноадминистративни услуги в реално време и обмен на отворени данни в машинночетим формат, което ще позволи бъдещите интервенции в областта на електронното управление да постигнат много по-голям ефект и въздействие, с по-малко усилия и инвестиции. Интеграцията на основните информационни системи в администрацията с националната схема за електронна идентификация ще улесни гражданите и бизнеса, като същевременно ще увеличи сигурността и защитата на личните данни, проследимостта и прозрачността при достъп до тези данни, и ще увеличи използваемостта на електронните услуги предоставяни от административните органи.

Настоящата Пътна карта ще претърпи развитие, в зависимост от резултатите от направените анализи и проекти, промените в националното законодателство и ангажиментите на България към изпълнение на европейското законодателство.

Описаните по-долу бъдещи интервенции са индикативни и следва да бъдат разглеждани само като обща рамка.

| **№** | **Име** | **Приоритет** | **Начало** | **Край** | **Бюджет** | **Изтгочник** | **Отговорни институции** | **Специфични индикатори за проекта** | **Текущ** | **Целеви** | **Коментар** |
| --- | --- | --- | --- | --- | --- | --- | --- | --- | --- | --- | --- |
|  | Разширяване на ЕЕСМНДА до ниво общини | Инфраструктура | 2016 | 2018 | 68 000 000 10 000 000 | ПРСР ДБ | ЕСМИС | Брой общини | 60 | 265 | Поетапно разгръщане на ЕЕСМНДА до достигане на широколентовата мрежа до всички общини |
|  | Развитие на държавния Хибриден Частен Облак (ХЧО) | Инфраструктура | 2017 | 2020 | 18 000 000 | ОПДУ | ЕСМИС | Брой проекти за надграждане на капацитета | 1 | 4 | Поетапно надграждане на капацитета на ХЧО, след направената инвентаризация на информационните ресурси и планиране на капацитета по години |
|  | Поетапна миграция и консолидация на разпределените ресурси, приложения и услуги към ХЧО | Инфраструктура | 2016 | 2020 | 5 000 000 | ОПДУ | Всички  администрации | Брой проекти за миграция към ХЧО | 0 | 100 | В това число регистри, интернет страници, уеб-базирани информационни системи |
|  | Надграждане на информационни системи за интеграция с националната схема за електронна идентификация | е-Идентификация | 2017 | 2020 | 2 000 000 | ОПДУ | Всички  администрации | Брой надградени системи | 0 | 30 | Отнася се за системи, които не са надградени да поддържат електронна идентификация по някоя от другите интервенции. |
|  | Система за управление на плащанията и управление на държавните такси | Електронни разплащания | 2016 | 2017 | 2 400 000 | ОПДУ | МТИТС, НАП | Брой интегрирани администрации | 0 | 300 | Платежен оператор за държавни такси, позволяващ картови разплащания и поддържане на виртуална сметка. Консолидиране на виртуални PoS-терминали. |
|  | Реализиране на приоритетни  електронни административни услуги предоставяни от централни администрации | е-Услуги | 2016 | 2020 | 25 000 000 | ОПДУ | Всички  администрации | Брой електронизирани услуги предоставяни повече от 15000 пъти годишно | 41 | 111 | Електронизиране на приоритетни, най-често използвани услуги и трансформиране на удостоверителни услуги във вътрешно-административни. |
|  | Реализиране на приоритетни  електронни административни услуги предоставяни от областни администрации | е-Услуги | 2016 | 2020 | 1 000 000 | ОПДУ | МТИТС | Брой електронизирани услуги предоставяни повече от 1000 пъти годишно | 0 | 10 | Реализиране на услуги базирани на ХЧО и стандартизирано хоризонтално внедряване на е-услуги на областни администрации. |
|  | Хоризонтално внедряване на общински електронни услуги | е-Услуги | 2016 | 2020 | 13 940 000 | ОПДУ | Общински адмиинистрации,  НСОРБ | Брой общини | 1 | 200 | Прецизиране на референтния модел за общински електронни услуги и хоризонтално внедряване в множество общини, използвайки т.нар. Multi-tenancy |
|  | Създаване и развитие на вътрешни електронни административни услуги, обслужващи интеграцията | Интеграция | 2016 | 2020 | 2 000 000 | ОПДУ | Всички  администрации | Брой вътрешни административни услуги |  |  | Включва предоставяне на уеб-услуги на заинтересовани трети страни, например банки, нотариуси. Стойностите по индикатора ще бъдат ясни след приключване на проекта за инвентаризация |
|  | Реализация на базови трансгранични електронни услуги | е-Услуги | 2016 | 2020 | 10 000 000 | ОПДУ | Всички  администрации | Брой реализирани трансгранични услуги |  |  | Стойностите по индикатора ще бъдат ясни след приключване на проекта за инвентаризация |
|  | Разработка и внедряване на онлайн интерфейси за отворени данни | Отворени данни | 2016 | 2020 | 5 000 000 | ОПДУ | Всички  администрации | Брой реализирани интерфейси за отворени данни | 0 | 500 | Отнася се за системи, които не са надградни с интерфейс за отворени данни по някоя от другите интервенции. |
|  | Разработка и внедряване на система за е-архивиране | е-Архивиране | 2016 | 2018 | 5 000 000 | ОПДУ | АМС, ДАА |  |  |  | Реализиране на център и информационна система за автоматизирано е-архивиране и интеграция с информационните системи на администрациите |
|  | Широкообхватна външна и вътрешна комуникация | Информационни кампании | 2016 | 2020 | 3 000 000 | ОПДУ | МТИТС | Брой проведени информационни кампании | 0 | 10 | Постоянна информираност през онлайн медиите и социалните мрежи за достъпността на нови услуги, начините за използването им и събиране на обратна връзка |
|  | Международно проучване, изследване и анализ на правните и технологичните аспекти за реализиране на дистанционно електронно гласуване и пилотна имплементация на система за е-гласуване | е-Демокрация | 2016 | 2017 | 1 000 000 | ОПДУ | АМС |  |  |  | Съществуващите реализации в Швейцария и Естония са добра основа за надграждане и повишаване на сигурността и надеждността с отчитане на последните технологични новости |
|  | Предоставяне на граждани и бизнеса на достъп и контрол върху данните, налични за тях в първични регистри | е-Услуги | 2016 | 2017 | 2 000 000 | ОПДУ | АМС |  |  |  | Единна точка за визуализиране на всички данни от регистри за физически и юридически лица, включително възможности за промяна, изтриване, получаване на известия, плащане на задължения и др. |
|  | Разработване на интерактивни програми  и съдържание за провеждане на специализирани обучения на населението и бизнеса | Обучения | 2017 | 2020 | 5 000 000 | ОПДУ | МТИТС, МИЕ, МТСП | Брой интерактивни програми | 0 | 10 | Разработване на онлайн обучителни материали, подходящи за масово използване и насърчаване използването на е-услуги |
|  | Разработване на алтернативни канали за достъп (напр. мобилни устройства, терминали) и осигуряване на обществен достъп (в пощи, библиотеки и др.) до съоръжения като е-павилиони, компютри и др. | е-Услуги | 2017 | 2019 | 5 000 000 | ОПДУ | МТИТС, АМС | Брой локации | 0 | 50 | Предоставяне на е-услуги в по-малки населени места, извън областните градове, през алтернативни канали за достъп |
|  | Реализиране на НЗИС - Етап 2 | е-Здравеопазване | 2017 | 2019 | 6 000 000 | ОПДУ | МЗ |  |  |  | По направен анализ и пътна карта от МЗ |
|  | Реализиране на НЗИС - Етап 3 | е-Здравеопазване | 2019 | 2020 | 6 000 000 | ОПДУ | МЗ |  |  |  | По направен анализ и пътна карта от МЗ |
|  | Реализиране на стратегията за е-Митници - етап 2 | е-Митници | 2017 | 2019 | 4 000 000 | ОПДУ | АМ |  |  |  | По пътната карта за е-Митници |
|  | Реализиране на публична централизирана информационна система за работа с правни документи в структуриран вид | е-Законодателство | 2016 | 2017 | 3 000 000 | ОПДУ | АМС,  Народно събрание |  |  |  | Използване на т.нар. "Linked Data" / RDF и публична система за контрол на версиите на правни документи, както и инструменти за работа с тях (колаборативно законотворчество), включително експорт към ЗИД, консолидирана версия към дата и др. |
|  | **ОБЩО\*:** | | | | **199 940 000** | **\*Предвидените средства за финансиране по РБ са на обща стойност и 10 000 000 лева с ДДС**  **\*Предвидените средства за финансиране по ОПРСР са на обща стойност и 68 000 000 лева с ДДС**  **\*Предвидените средства за финансиране по ОПДУ са на обща стойност 121 940 000 лева с ДДС** | | | | | |

ПРИЛОЖЕНИЕ №1 - ПРЕДВАРИТЕЛНИ УСЛОВИЯ ЗА ДОПУСТИМОСТ НА ПРОЕКТИ

С оглед постигане на висока устойчивост, прозрачност и оперативна съвместимост, различните типове дейности по проектите, които ще бъдат изпълнявани, трябва да отговарят на определени предварителни функционални и технологични изисквания.

# разработка на нови и/или надграждане функционалността на съществуващи информационни системи или регистри

## ОТВОРЕНИ ДАННИ

* Да бъде предвидена разработка и внедряване на онлайн интерфейс за свободен публичен автоматизиран достъп до документите, информацията и данните (наричани заедно „Данните”), създадени в резултат от дейността на публичните институции, в машинно четим, отворен формат, съгласно всички изисквания на Директивата 2013/37/ЕС за повторна употреба на информацията в обществения сектор и актовете по нейното транспониране;
* Да бъде предвидена разработката и внедряване на отворени интерфейси и практически механизми, които да улеснят търсенето и достъпа до данни, които са на разположение за повторна употреба, като например списъци с основни документи и съответните метаданни, достъпни онлайн и в машинно-четим формат, както и интеграция с портала за отворени данни http://opendata.government.bg, който съдържа връзки и метаданни за списъците с материали;
* Да поддържат актуално публично описание на отворените интерфейси и отворените формати за данни, заедно с иосторията на промените в тях;
* Да бъде предвидено обслужване на процесите по предоставяне на данни в отворен, машинно четим формат заедно със съответните метаданни. Форматите и метаданните следва да съответстват на официални отворени стандарти;
* В случай, че проектът е изработване или надграждане на интернет страница на администрация, да бъде предвидено публикуването на всяко периодично обновявано съдържание (новини, обявления, обществени поръчки, отворени работни позиции, нормативни документи, отговори по ЗДОИ и др.) в стандартен формат (RSS, Atom), както и поддържането на публично достъпни статистики за посещаемостта на страницата.

## ИНТЕГРАЦИЯ МЕЖДУ СИСТЕМИТЕ НА АДМИНИСТРАЦИИТЕ И ДОСТАВЧИЦИТЕ НА ОБЩЕСТВЕНИ УСЛУГИ

* Да бъде предвидена разработка и внедряване на служебен онлайн интерфейс за машинен обмен на данни и предоставяне на вътрешноадминистративни електронни услуги към информационни системи и регистри на други публични институции и доставчици на обществени услуги, съгласно действащите изисквания за оперативна съвместимост. Да бъде предвидена интеграция с първични регистри чрез стандартен междинен слой;
* Да бъде предвидена разработка и внедряване на служебен онлайн интерфейс за машинно поискване и предаване на история на изпълнените транзакции по машинен обмен на данни, предоставените електронни услуги и начислени такси, към информационни системи на други публични институции и доставчици на обществени услуги, с оглед предоставяне на КАО, съгласно действащите изисквания за оперативна съвместимост;
* Да бъде предвидена разработка и внедряване на служебен онлайн интерфейс за автоматизирано изпращане на транзакционна история към системата за електронна идентификация, съгласно действащите изисквания за оперативна съвместимост;
* Да бъде предвидена разработка и внедряване на служебен онлайн интерфейс за автоматизирано изпращане на ценни електронни документи към централизираната система за е-Архивиране, ако е приложимо и съответната система или регистър оперират с такива документи, съгласно действащите изисквания за оперативна съвместимост;
* Да бъде предвидено създаването и поддържането на тестова среда, с цел интегриране на съществуващи и бъдещи системи.

## СИСТЕМНА АРХИТЕКТУРА

* Да бъдат предвидени технологични и архитектурни изисквания за осигуряване на работоспособност и отказоустойчивост на системата, както и недискриминационно инсталиране и опериране в продуктивен режим, върху виртуална инфраструктура, съответно върху държавния Хибриден Частен Облак;
* Да бъде предвидено използването на държавния Хибриден Частен Облак като среда за функциониране на информационната система;
* Да бъде предвиден достъп и използване на мрежата на държавната администрация (ЕЕСМ) като комуникационна среда;
* В случай, че повече от една администрация е потенциален потребител на системата, да бъде предвидено едновременно използване на системата от повече от една администрации (т.нар. multi-tenancy).

## АВТОРСКИ ПРАВА И ОТВОРЕН КОД

* Всички права върху продуктите предмет на разработката и изходният код трябва да бъдат прехвърлени от Изпълнителя на Възложителя по проекта;
* Изходният код (Source Code) разработван по проекта, както и цялата техническа документация, трябва да бъде бъдат публично достъпни онлайн като Софтуер с отворен код от първия ден на разработка, чрез използване на система за контрол на версиите;
* Да се изследва възможността резултатният продукт да се изгради частично (библиотеки, пакети, модули) или изцяло на базата на съществуващи софтуерни решения, които са Софтуер с отворен код. Когато е финансово оправдано, да се предпочита този подход, пред изграждане на собствено софтуерно решение в цялост, от нулата;
* Да бъде предвидено използването на Система за контрол на версиите и цялата информация за главното копие на хранилището, прието за оригинален и централен източник на съдържанието, да бъде достъпна публично, онлайн, в реално време.

## КАЧЕСТВО И СИГУРНОСТ НА ПРОГРАМНИЯ ПРОДУКТ

* Да бъде предвидено спазването на добри практики на софтуерната разработка – покритие на кода с тестове, използване на среда за непрекъсната интеграция (Continuous Integration), възможност за компилиране и пакетиране на продукта с една команда, възможност за инсталиране на нова версия на сървъра с една команда;
* В случай на интернет приложение, да бъде заложено следване на актуалните уеб-стандарти за визуализиране на съдържанието;
* В случай на интернет приложение, да бъде предвидено използването единствено на HTTPS, чрез сертификат, издаден от удостоверителен орган, разпознаван от най-често използваните браузъри. Преиздаването и подновяването на сертификата да бъде включено в гаранционната поддръжка;
* В случай, че освен вход с електронна идентичност (по т.1.6), системата поддържа и стандартен подход с потребителско име и парола, да бъдат предвидени сигурни алгоритми (BCrypt, PBKDF2) за съхранение на пароли;
* Да бъде предвидена система за ежедневно създаване на резервни копия на данните, които да се съхраняват извън инфраструктурата на системата;

## ЕЛЕКТРОНИЗИРАНЕ НА АДМИНИСТРАТИВНИ УСЛУГИ ЗА ГРАЖДАНИТЕ И БИЗНЕСА

Ако функционалният обхват на проекта включва разработка и внедряване на публични електронни услуги, трябва да бъдат изпълнени следните допълнителни изисквания:

* Да бъдат предвидени изисквания за съвместимост с одобрени референтни модели или заданието да включва изготвянето на оптимизирани референтни модели за предоставяне на услугите и нормативните изисквания за Комплексно административно обслужване. При наличие на разработени модели за предоставяне на услуги по „Епизоди от живота“ и „Събития от бизнеса“ да бъде предвидено отчитане на нуждите от модификации в референтните модели, за да се постигне подобряване на времето и намаляване на административната тежест при комплексно обслужване, спрямо предоставянето на отделните услуги поединично;
* Да бъде предвидена фаза на проучване, по време на която да се дефинират потребителските нужди, да се проведат предварителни тестове с потребители и да се изработи план, по който да се адресират нуждите;
* Да бъдат предвидени изисквания за периодични продуктови тествания по време на разработката с извадка (фокус-група) от бъдещите потребители на електронната услуга (администрация и граждани), чрез които да се установи използваемостта на услугата и да бъдат отстранени затруднения и несъответствия със заданието;
* Предвидените за разработка и внедряване услуги трябва да бъдат регистрирани предварително в СУНАУ (или аналогичен регистър на ДА) и заданието по проекта трябва да предвижда реализацията им като електронни услуги с минимално Ниво 3;
* Да бъдат предвидени конкретни изисквания за осигуряване на ясен, бърз и лесен достъп до електронните услуги, включително и да бъде предвидена интеграция с внедрената национална система за електронна идентификация, съгласно действащите правила за оперативна съвместимост;
* Да бъдат предвидени изисквания за независимост на функционалността на потребителския интерфейс от използваните от потребителите интернет браузъри и устройства, при условие, че последните са версии в период на поддръжка от съответните производители. Конкретно да бъде предвидена възможност за ползване на приложимите услуги през мобилни устройства – таблети и смарт-телефони, чрез съответни потребителски интерфейси, оптимизирани за мобилни устройства;
* Да бъдат предвидени изисквания за поддръжка на многоезичност за всички елементи на потребителския интерфейс.